
Laisvės politiniams kaliniams! 


Paskutinė provokacinė socialdemokratų 
vieša-byla Kaune parodo labai aiškiai, kokiu 
begėdišku būdu Smetonos klikos diktatūra 
šimtus Lietuvos demokratų uždarė ilgiems 
metams į kalėjimus. Slykšti provokacija šį 
kartą tik todel „tautos vadams“ nepasisekė, 
kad teismas buvo viešas ir net kreivadū- 
šiai kariuomenės teismo teisėjai pasidrovėjo 
nuteisti visai nekaltus žmones, remiantis vien 
tik valdžios agentų aiškiai melagingais paro- 
dymais. Bet jei teismas būtų buvęs neviešas, 
nekalbant jau apie profesinių budelių karo 
lauko „teismą“, visi kaltinamieji už „priešval- 
stybinį darbą“ būtų buvę pasmerkti ilgiems 
metams kalėti. Visos politinės bylos „tautiš- 
koje“ Lietuvoje buvo sudarytos panašiu bū- 
du, kaip ir ši paskutinioji. Užinteresuotų žval- 
gybos agentų parodymai visose bylose suvai- 
dino sprendžiamą vaidmenį. Diktatūra karo 
lauko „teismais“ rengė dirvą savo viešpata- 
vimui, karo lauko „teismai“ yra diktatorių 
priemonė pašalinti sau nepatinkamus žmones. 
Visa eilė politinių bylų buvo stačiai keršto 
sumetimais sudarytos. Po pasikėsinimo ant 
Voldemaro 14 studentų buvo karo lauko „tei- 
smo“ teisiami, bet už ką, niekas, net ir pati 
žvalgyba, nežino. L. S. D.P. Centro sekreto- 
riaus Galinio ir draugų byla su 15 mirties 
sprendimų rėmėsi tiktai žvalgybos agentų pro- 
vokacija. Tą konstatavo net ir Kauno apy- 
gardos teismas ir Kauno taikos teisėjas. De- 
šimtys bylų Kaune, Siauliuose, Panevėžy ir 
kitur panašiu būdu buvo inscenizuotos. Tos 
rūšies bylos buvo diktatorių priemonė aktin- 
gesnius demokratus sukišti į kalėjimus, kur 
jie nežmoniškose sąlygose yra laikomi. 

Be aiškiai provokacinių ir keršto sume- 


timais sudarytų bylų mažas nuošimtis rasis ir 
tokių, kur per darbuotojų neatsargumą žval- 
gybai pavyko surasti arba ir pakišti „kaltės 
įrodymai“. Tai daugiausiai priešfašistiniai at- 
sišaukimai, knygutės ir laikraščiai. Už laisvą 
spausdintą -žodį kąro lauko budeliai, „tautos 
vadų“ liepiami, visa eilę demokratų pasmer- 
kė ilgiems metams kalėti arba ir sušaudė. 

Varniuose koncentracijos stovykloje šim- 
tai žmonių laikomi vien tik komendantų pa- 
rėdymu, be jokio kaltinimo. Varniuose ran- 
dasi visa eilė žmonių, kurie jau trečius metus 
ten vargsta. 

Šimtai diktatūros aukų kankinami kalė- 
įimuose ir Varniuose biauriose, nesveikose 
sąlygose, prie blogo maisto, netenka sveika- 
tos, nyksta. Džiova, reumatizmas ir kitos li- 
gos paksi ne vieno jauno, is kalė draugo 
iniai išsi karceriai pa- 
kerta ' dvasinį us sunaikina žmogų 
moraliai. „Tautos vadai“ daro viską, kad ka- 
lėjimuose savo aukas sunaikinti, kad, jei kurs 


ir išeis dar laisvėn, būtų be sveikatos, be pa- 


siryžimo už savo įsitikinimus ir kovoti, 

Amnestijos iš kruvino budelio Smetonos 
nėra ko laukti. Vienas. kitas gali per „malo- 
nę“ atgauti laisvę, bet kruvinojo Smetonos 
„malonė“ daugiausiai paliečia moraliai pa- 
laužtus žmones, arba tokius, iš kurių budeliai 
nebemato sau pavojaus. „Vytauto metų“ ma- 
lonę Smetona išpila ant savo dvasiai artimų 
šnipų, plėšikų, sukčių ir galvažudžių. Kovoto- 
jams už demokratinę Lietuvą, už darbo liau- 
dies reikalus, „malonės“ nėra. 

Politinių kalinių laisvę reikia iškovoti. 
Šimtus kalinamų kovotojų tik kovojanti liau- 

dis gali išvaduoti iš kruvinųjų budelių ne- 
laisvės. Todel tebūnie vienas iš pirmųjų mūsų 
kovoj prieš diktatūrą reikalavimų: Laisvės 
politiniams kaliniams! Salin tautiškų 
budelių kalėjimai kovotojams už mūsų visų 
reikalus, už laisvą, darbo žmonių valdomą 
Lietuvą! 


Studentas su šnipo „ideja?! 


Gegužės 28 d. Kaune kariuomenės teismo bude- 
liai teisė 8 socialdemokratus, kaliinamus priklausime 
„Respublikos Gynėjų Sąjungai“, ruošime sukilimo prieš 
„teisėtą“ okupantų valdžią ir platinime revoliucinių 
atsišaukimų ir literatūros. Visas kaltinimas rėmesi stu- 
dento teisininko Klastausto parodymu. Klastauskes, 
žvalgyboje žinomas Sprindžio vardu, aivykęs Kaunan 
Įsojo į studentų socialdemokratų organizaciją „Žaiz- 
dras“, dirbo kurį laiką „Socialdemokrato“ administra- 
cijoj ir visą laiką informavo žvalgvbą, už atlyginimą, 
apie socialdemokratų veikimą. Zvalgyba buvo pa- 
vedusi Klastauskui išprovokuoti žaizdrininkus, įtrauk- 
ti juos į kokį nors „nelegalų“ darbą ir paskui išduoti 
fašistų budeliams. Klastauskas toje kryptyje dėjo visas 
pastangas, pats rašė R. G. S gos vardu atsišaukimus 
ir kaišiojo pažįstamiems „kalbą ištaisyti“, įkalbinėio 
parsigabenti „Pirmyn“, ginklų, siūlėsi „užmušti“ Vol- 
demarą, Braziulevičių ir kitus diktatūros ramsčius. Ši- 
tuo savo „aktingumu“ mažai žinomas Klastauskas su- 
kėlė drauguose įtarimo ir jo pradėta šelintis. Tą pa- 
jutęs Klastauskas su žvalgyba nutarė nebelaukti ir 8 
drauga!, Klastausko nurodymu, buvo areštuoti, o ge- 
gužės 28 teisiami. Vienintelis kaltės „įrodymas“ tei- 
sme buvo Klastauskas, jokių kitų davinių teismas ne- 
turėjo ir žvalgybos agentai negalėjo patiekti. „Pats“ 
Statkus, žinomas provokacijų meisteris ir Voldemaro 
šuva, Į teismą net neatėjo. Teismas buvo viešas, su 
gynėjais, dalyvaujant spaudai. Net ir kariuomenės tei- 
smo budeliams nepatogu buvo nuteisti 8 žmones vien 
tik apmokamo žvalgybos agento Klastausko parodymu. 
Todel kaltinamieji liko išteisinti, nežiūrint Į tai, kad 
„nuosaikiosios vyriausybės“ budelis prokuroras reika- 
lavo visiems kaltinamiems mirties bausmės. 

Jei teismas būtų neviešas, visi kaltinamieji, be 
abejonės, būtų Klastausko parodymu nuteisti. Visos 
ikišiolinės "bylos karo lauko „teismuose“ panašiais 
Klastauskų parodymais buvo remiamos ir šimtai so- 
cialistų tokiu keliu liko pasmerkti ilgiems metams ka- 
lėti, o daugelis yra ir nužudyta. Galinio byla Šiauliuo- 
se, kur iš 29 kaltinamųjų 15-ai išnešta mirties spren- 
dimas, o likusiems kalėjimas iki gyvos galvos, rėmėsi 
tiktai žvalgybos agentų parodymais. Apygardos tei- 
smas, L. S. D. Partijos uždarymo byloje, ir taikos tei- 
sėjas, Žvalgybos byloje prieš „Soclaldemokratą“, pri- 
pažino, kad Galinio ir kelių dešimtų socialdemokratų 
areštai rėmėsi vien tik žvalgybos provokacija. Žvalgy- 
bos agento provokatoriaus Uscilos atneštas „Pirmyn“ 
į „Socialdemokrato“ redakciją, davė pagrindo „tautiš- 
kiems“ banditams pasmerkti 15 žmonių mirti, o 14 
kalėti iki gyvos galvos. Panašiai buvo nuteisti ir šim- 
tai kitų draugų. Klastausko parodymai turėjo dar 8 
socialdemokratus įkišti į kalėjima. Uscila savo gavo, 
gaus ir Klastauskas, kas įam priklauso, 0 provo- 
katoriams priklauso kulipka į kaktą. Nuo to tas 
juodas niekšas neišsisaugos. 

Keliosdešimtys bylų, išprovokuotų žvalgybos šim- 
tams Lietuvos socialistų, pilni kalėjimai politinių žval- 
gybos aukų, budelių „teismų“ kruvinos orgijos, tai yra 


„tautiškosies“ eros pažiba ir budelio Smetonos vieš- 
patavimo vaisiai. Dvarininkams atiduodama žemė, o 
Lietuvos demokratams tautiškieji budeliai stato kalēji- 
mus, siundo ant jų žvalgybos provokatorius ir „tautiš- 
kų“ teismų banditus. 

Įdomus yra „tautiškos“ eros „didvyris“ Klastau- 
skas. Biednas studentas už mėnesinę algą tarnauja 
budelių žvalgybai ir parduoda savo pažįstamus studen- 
tus, kurie jam ir darbo stengėsi parūpinti ir tariamoje 
biedoje norėjo padėti. Tokių Klastauskų Smetonos 
Voldemaro režimas priveisė daugybę Lietuvos jaunimo 
tarpe. Smetonos Šuva prokuroras Klastauską išgyrė, 
kaipo „patriotą“, kurs del „idejos“ dirba didelį tėvy- 
nės gelbėjimo darbą. Kad už jo „patriotizmą“ žvalgy- 
ba jam mokėjo sutartą algą ir „pas Urboną fun- 
dijo“, tai, prokuroro manymu, tas yra visai tvarkoje, 
nes „patriotizmas“ be pinigų Smetonos šunų galvose 
yra neįmanomas. Smetoninis „patriotizmas“ tik repti- 
lijų fondais juk ir minta, o padorus „tautiškas patrio- 
tas“ negali iškęsti, jei tik prieine, napavogęs iždo pi- 
nigy. Tokių „patriotų“ Klastauskų, Uscilų ir panašių 
Smetona privelsė daugybę. Jie sudaro tautiškojo jau- 
nimo kadrus, jais remiasi tautininkų klika, iš jų ver- 
buojami provoketoriai, šnipai ir kandidatai į būsimus 
„tautos vadus“. Laiminga Lietuva turėdama tokį kilnų 
„tautišką“ jaunimą, jos „didinga“ ateitis Klastausko 
„patriotizmu“' yra garantuota. 

Klastausko išstojimas gegužės 28 d. parodo vaiz- 
džiai, kodel tautiškieji budeliai taip mėgsta karo lauko 
„teismus“, kuriuose be liudininkų, "be viešumos, be 
gynėjų ir be apeliacijos galima savo aukas skersti. 
Užtenka kokio Klastsusko „parodymo“, prasikaltimas 
skaitomas „įrodytu“' ir Braziulevičius skaito mirties ar 
iki gyvos galvos sprendimą. Viešas, nors ir kariuo- 
menės banditų teismas, taip begėdiškai smerkti negali, 
jam reikia geriau parengtų provokacijų, arba kokių 
nors įrodymų. Del to ir 8 kaltinamieji gegužės 28 d. 
buvo išteisinti. 

Klaida būtų skaityti kariuomenės „teismo“ spren- 
dimą įrodymu, kad Lietuvos budelių tautininkų kur- 
sas švelnėja. Nieko panašaus nėra, Ši byla tik parodo 
su kokiu menku provokaciniu pasirengimu žvalgyba šią 
bylą iškėlė. Įpratusi karo lauko „teismuose“ diktuoti 
sprendimus, žvalgyba manė ir viešame karluomenės 
teisme užimponuoti savo „inteligentišku“ informateriu 
Klastausku, bet apsiriko. Reikia pabrležti, kad ši byla 
yra iškelta jau Voldemarą pavarius. ,„Nuosaikieji“ bu- 
deliai yra šios bylos autoriai ir ,„nuosaiklujų“ budelių 
prokuroras kaltinamiems reikalavo mirties bausmės. 

i byla privers smetoninius banditus griebtis gudresnių 
provokacijų ir visi nelegalūs darbuotojai turi tik dar 
labiau savo darbą užkonspiruoti ir būti atsargesniems. 


J. S. 


Drg. Misiulis nuteistas. 


Šiaulių apygardos teismas šias dienas nagri- 
nėjo drg. Misiulio bylą. Drg. Misiulis, kaip ži- 
nome, Latvijos valdžios buvo išduotas Lietuvos bude- 
liams, bet su sąlyga, kad jį teistų ne karo lauko ir ne 
kariuomenės banditų „teismas“, bet normalis apygar- 
dos teismas. Bet „tautiškas“ telsingumas visuose teis- 
muose yra lygus. Kiekvienas teismas, okupantų tauti- 
ninkų diktatūroje, teisdamas demokratus laikosi dikta- 
tūros „teisingumo“. Ir Šiaulių apygardos teismas pa- 
sirodė esąs tautininkų diktatūros aklas, bet ir pyktas 
įrankis. Drg. Misiulis už policininko nušovimą, besi- 
gelbstint jam iš voldemarinių žmogžudžių nagų, liko 
nuteistas iki gyvos galvos sunkiųjų darbų kalėjiman. 
Iki gyvos galvos nuteistas demokratas, kurs tik gelbė- 
damies iš banditų nagų ir gindamas savo gyvybę tu- 


Nr. 12 
rėjo nušauti diktatūros įrankį — policininką! Tai yra 
„tautiškas“ teisingumas demokratui. 

Pralotas Olšauskas už meilužės pasmaugimą nu- 
teistas 6 metams kalėjimo. (Garsusis žmogžudys Ka- 
zarinas už Noreikos nušovimą gavo 3 metus kalėjimo. 
Bet demokratas, už gelbėjimą savo gyvybės, teisiamas 
iki gyvos galvos kalėti! Du mastu turi tautiškas teisin- 
gumas — viena saviems, „tautiškiems“ vagims, plėši- 
kams Ir žmogžudžiams ir kitą demokratams, kovojan- 
tiems už laisvą demokratinę Lietuvą. Kiekvienas są- 
moningas darbininkas supranta, kodel taip yra. Zmog- 
žudys Olšauskas, nors jis ir nužudė iš pasalų savo 
mylimąją, vistiek yra „savo“ žmogus „tautos vadams“; 
Kazarinas, nors ir nušovė tautininkų vadą Norelką, 
bet jis yra valdančios karininkų klikos narys. O drg. 
Mislulis valdančiai šaikai yra klasinis priešas, sąmo 
ningas darbininkas ir, nors jis yra visai nekaltas, nes 
tik save saugodamas šovė į policininką, bet kaipo de- 
mokratas ir kaipo aktingas kovotojas už demokratišką, 
darbo liaudies valdomą Lietuvą, jis „tautiško teisin- 
gumo“ akyse yra vertas didžiausios bausmės. Drg. Mi- 
siulio byloje fašlstinis Lietuvos „teisingumas“ dar 
kartą parodo visam pasauliui, kad jis yra klasinis, 
valdančios klasės ir diktatorių šaikos teisingumas. 

Tikime, kad greitu laiku nuvirs darbo liaudies 
neprietėlių diktatūra, o tada ir drg. Misiulį tikime ga- 
lėsią pasveikinti mūsų tarpe laisvą ir nenuilstantį ko- 
votoją už darbo Lietuvos šviesesnę ateitį. 

Ūkininkas Stulginskas, kurs suimtąjį drg. Misiulį 
ir policininką-vežė, už tai, kad jis, būdamas begin- 
klis, nepuolė suimti ginkluoto „tautos vadų“ priešo, 
nuteistas 12 metų sunkiųjų darbų kalėjimo. Cia irgi 
pasirodo diktatūros kerštas visai nekaltam Žmogui. 


JB 


Žemės reformos 
susmetoninimas. 


Didžiausias darbo liaudies laimėjimas Nepriklau- 
somoje Lietuvoje — žemės reforma, valdant Smetonai 
yra paverčiamas niekais. Žemės reformos tikslas tu- 
rėjo būti: atiduoti žemę valstiečiams, sunaikinti dva- 
rininkų ponavimą, baigti valstiečių išvadavimą iš ponų 
baudžiavos. Bet jau krikščionys demokratai ėmėsi že- 
mės reformos labai „atsargiai“, tik tiek, kiek buvo 
verčiami! revoliucinių pokarlnių metų sąlygų. Pagrobę 
valdžią tautininkai iš viso žemės reformos darbą su 
stabdė. Smetonos klika su savo bajoriška aplinkuma 
„didingą“ Lietuvos ateitį nori budavoti ant „sulietu- 
vintų“ bajorų ir stambiųjų ūkininkų, pavergdami bied- 
nesnius valstiečius ir darbininkus. Visos permainos že- 
mės reformoje, tautininkams viešpataujant, yra daro- 
mos su tuo išskaičiavimu, kad Lietuvoje turtingųjų 
žemvaldžių luomas kaip galint mažiau nukentėtų. Že- 
mės reformos rovoliucinė reikšmė buvo tame, kad ji 
turėjo panaikinti bajorų ekonominę viršenybę ir iškelti 
galutinai viešojo gyvenimo paviršiun valstiečių luomą. 
Bet gruodžio putčas prie to neprileido. Pagrobę val- 
džią „tautiškieji“ diktatoriai visomis priemonėmis pra- 
dėjo konservuoti dvarus. Tuoj po perversmo dvarų 
skaldymas buvo sustabdytas, o dvarininkams pradėjo 
plaukti visokios privilegijos ir kreditai. Sių metų ba- 
landžio 16 d. „žemės reformos Įstatymo pakeitimas“ 
tiktai užtvirtina ir nustato ribas to, kas Ir iki šiol buvo 
daroma. Caro šnipas Aleksa žemės ūkio mlnisterio 
kėdėj jaučiasi dvarininkų reikalų atstovu. Jo paslaugu- 
mas dvarininkams kartais sudaro net juokingų situa- 
cijų. Pasakoja, kad koks tai nususęs dvarininkėlis nuo 
Panevėžio, turintįs žemės apie 300 ha, kreipėsė 1927 
m. į Aleksą prašydamas jo ūkį, kaipo „pavyzdingą“ ir 

„kultūringą“ palikti su norma 300 ha. Norėdamas būti 
tikresnis, bajorėlis prašymą parašė ne tik nuo savęs, 
bet dar ir žmonos vardu. Koks gi buvo plikbajorio 
nustebimas, kai jis gavo iš Aleksos pranešimą, kad 
jam ir jo žmonai paliekama „kulturingam“ ūkiui ve- 
sti po 300 ha, kas sudaro viso 600 ha, nors visas 
ūkis teturi tik apie 300 ha. Aleksos „dosnumas“ san- 
tykiuose su dvarininkais nežino ribų, „ūkininkų vleny- 
bės" apaštalas, net ne pasiįdomavęs arčiau dvarininkų 
ūkių stoviu kiekvieną ponų užgaidą patenkina. Aleksa 
taip elgiasi todel, kad pats yra nusususių bajorų kil- 
mês ir tokią jau „laiko dvasią“ užuodž'a. Apie debar- 
tinio režimo valdovus sukasi Chodokauskaič'ių poniš- 
koji aplinkuma, bajorų sąjunga, „sulietuvieję“ Radz vi- 
lai, Tiškevičiai ir panašūs apipešiotų magnatų ir po- 
nijos atstovai, kurie ir nustato „iautcs vedų“ žemės 
politiką. Lietuvos biednųjų valstiečių reikalai „tautos 
vadams“ yra svetimi. Su „kumečiais“ ne tik Smeto- 
na, bet ir tokie „demokratai“, kaip Skipitis ir kiti 
skaito sau už nešlovę skaitytis. Spausti kumiečių, 
pataikauti ponui, tai yra „tautos vady“ politikos 
turinys 

emės reformos pakeitimas, paskelbtas šiais me- 
tais balandžio mėn. 16 d. su Smetonos ir Tubelio pa- 
rašais, stato ant žemės reformos didelį kryžių. Dvari- 
ninkams seniau buvo paliekama 80 ha, dabar palieka- 
ma mažiausiai 150 ha. Tikrenybėj paliekama daug dau- 
giau, ir štai kodel: Seniau įstetymas numatė atimti iš 
dvarininkų visą žemę virš 80 ha, kuri iki 1920 m. lie- 
pos m. 2 d. buvo „bendrame šeimos valdyme“. 
Jei dvarininkas savo žemę ankščiau buvo padalijęs tarp 
vaikų ir giminių, tai tada kiekvienam savininkui turėjo 
likti po 80 ha. Dabar „bendro valdymo“ terminas nu- 
keliamas 2 metams, iki 1922 m. balandžio mėn. 3 d. 
Reiškia, jei dvarininkas pas notarą iki 1922 m. IV 
3. padirbo pasidalijimo popierius, tai žemės reforma 
jam jau nebaisi. Iš viso, „bendras šeimos valdymas“ 
davė dvarininkams progos žemės reformos įstatymą 
apeiti Lietuvos notarai už kyšį daug kur padarydavo 
pasidalijimo dokumentus su užpakaline deta Ir tokiu 
būdu tūkstančiai hektarų žemės paliko dvarininkų ran- 
kose. Tautininkų reforma šitą sukčiavimą dar palen- 
gvina, nes į „dalybų“ laiką įjungia ir visą žemės re- 
formos įstatymo svarstymo Seime laiką, o tada dvari- 
ninkai kaip tik daugiausiai ir „dalijosi“. Šimtus pa- 
vyzdžių privedama, kur dvarininkai „apdalydavo“ žeme 
ne tik savo vaikus, bet ir tolimas gimines ir net mi- 
rusias tetas. Tokiu būdu daug mirusių bajoriškų „dū- 
šių“ žemės gavo, bet negavo jos Lietuvos bežemiai, 
kurie savo ir savo tėvų prakaitu tą žemę šimteriopai 
yra atpirkę. Tautininkai nereikalauja net, kad būtų iki 
1922 m. balandžio m. 3 d. atliktos dalybos, užtenka, 
kad kas iš dvarininko šeimos „savarankiškai valdė“ 
atskira ūkį (folvarkų gelbėjimas!), tai ir tokiam palie- 
kama 80 ha. Tokiu būdu prie didesniu dvarų visi fol- 
varkai liks „išgelbėti“, nes kur atsiras toks durnas dva- 
rininkas, kurs nepasakys, kad kiekvienas folvarkas, ar- 
ba ir ūkio dalis „savarankiškai“ tam tikro šeimynos 


"nario buvo valdoma. Savanoris bežemis gerai jei gau- 


na 8 -16ha žemės, o savanoris dvarininkas gauna 150 
ha savo daliai, kaipo dvarininkas, 80 ha, kaipo sava- 
noris, ir, jei vedęs dvarininko dukterį, dar 80 ha gali 
gauti savo žmonai. Tokiu būdu dvarininkas savanoris 
gali gauti 310 ha, o bežemis savanoris daugiausiai 
15 ha. „Tautos vadų“ akyse turtingo savanorio krau- 
jas yra bent 20 kartų brangesnis, kaip bežemio ar | 
mažažemio savanorio „kraujas. 2 

Smetona grąžina dvarininkams po 25 ha miško, 
bet gali grąžinti Ir daug didesnį plotą „kai grąži- 
nami išmėtyti tarp laukų arba netinkami miško ūkiui 
miško plotai“. Koks miškas skaityti „išmėtytu“ ir „ne- 
tinkamu“ miško ūkiui, sprendžia Aleksa, kurs dvari- 

ninkams krašto turtų tik jau nesigaili. Miško 25 ha 
gaus dabar ir tie dvarininkai, kurie prieš žemės re- 
formos įstatymą paskelbiant savo miško normą jau 
yra iškirtę. 

Svetimšaliams dvarininkams Smetona leidžia že- 
mę parduoti ne tik „žemdirbiams“, kaip buvo, bet 
kam nori, nors ir žemės spekuliantams pirkliams. 
Smetona leidžia dvarininkams šeimininkauti po dvarus 
kaip jie nori, - nes žemės reformos nuostatas, kad 
apleistas ir blogame stovy laikomas dvaras be eilės 
turi buti išdalomas, o savininkui galima ir mažiau per 
80 ha palikti, dabar panaikinamas. Tegyvuoja „plik- 
bajoriškas" ūkis! Tautininkai smulkesniems dvarininkams 
grąžina visus nusavintus atvirus vandenis ir ežerus, 
o stambiesiems iki 150 ha ploto. Ir iš viso tautininkai 
stengiasi „atnagradyti“ visus „nukentėjusius“ iš Že- 
mės reformos vykdymo. Daugumai caro šnipų, majo- 
ratų valdytojų ir kitokių  užsitarnavusių carui, kurių 
žemės jau prieš išleisiant žemės reformos įstatymą 
buvo nusavintos, tautininkai stengiasi atsilyginti duo 
dami po 80 ha. Net spekuliantas kunigas Jarulaitis ir 
kompanija, prieš karą su riebiu pelnu parceliavęs dva- 
rus lietuviams, dabar gauna „be atlyginimo“ ligi 
150 ha lauko žemės ar miško. Jarulaitis ir jo kompa- 
nijonai yra tautininkai, todel Smetona saviškiams ne- 
sigaili įdrėbti dvariuką. Juk yra iš ko! Bežemiams že- 
mės galima ir neduoti, teeinie į dvarą kumečiauti, 
o „savas“ turi gi turėti „kultūringą“ ūkį. 

Tokių palengvinimų dvarininkams Smetonos že- 
mės reforma numato daug. Sitais palegvinimais fak- 
tiškai žemės reforma Lietuvoje ir baigiasi, nes padi- 
dinimas normos nuo 80 ha iki 150 ha, davimas že- 
mės dvarininko šeimos nariams su dalybomis ir be 
dalybų, grąžinamas miškas (25 ha grąžinamo „miško 
gali ir neprieiti prie dvarininko žemės) ir kitokie 
„frąžinimai“ sudarys nemažiau kaip 200.000 ha že- 
mės, o tiek ir babubo dalyti. Menki likučiai, kuriuos 
dar būtų galima išdalyti, bus sunaudoti „kultūringiems“ 
ir „pavyzdingiems“ ūkiams, dvarų centrai ir gardieji 
likusieji kąsniai dings „tėvynės gelbėtojų“ nasruose, 
taip jog bežemiams žemės klausimas Lietuvoje, bent 
dabartinės diktatūros viešpatavimo gadynėj, yra jau 
„išsprestas“.: Smetona žemės klausimą lengvai ir pi- 
giai „Išsprendė“ — dvarininkams palieka žemę, o be- 
žemiams siūlo arba eiti į dvarą kumečiauti, arba va- 
žiuoti į Braziliją. Ir trumpai ir aiškiai. Kas nesupranta 
šito „tautos vado“ patriotiško žygio, tas yra „bač- 
kininkas“, partiškumo apjakintas „mitingierius“. 

Dabar žemės begaus tiktai viens kits savanoris 
ir „tautiškieji“ veikėjai, dvarų centrus galės pirkti tie, 
kas turi pinigų, arba yra „pasižymėję“ žmonės, o visi 
dar neišdalyti dvarai paliks dvarininkams. 

Tie gi dvarininkai, kurių žemė jau yra išdalyta, 
gaus gerą užmokesnį. Naujakuriai per 36 metus mo- 
kės ponams „vykupnus“, vilks sunkų jungą, bet ne- 
naudėliams ponams sumokės. Kas, kas, bet ponai prie 
Smetonos valdžios tik jau nenukentės. Tekenčia ir te- 
vargsta geriau dešimtys tūkstančių naujakurių Ir skly- 
pininkų! Poras tūkstančių ponų už dalį „savo“ žemės, 
čiulps ir toliau mūsų kraštą ir, jei leisimies, taf dar 
36 metus 50 tūkstančių Lietuvos naujakurių bus ponų 
vergais. 

Bet tas nuo mūsų pačių parelna. Jei nugriausim 
diktatorių jungą, tai tuo pat turėsime laisvą kelią ne 
tik į išsivadavimą iš ponų jungo, bet ir žemės reforma 
turės būti tęsiama ir pravesta atsižiūrint ne į ponų, 
bet į dirbančiesios liaudies reikalus. 

A. B. 


Perskaitęs „Pirmyn“ duok kitam. 


„Vilniaus Zodžio“ džiūgavimai. 
„V. Žodis“ savo 2 nr. pasisakė būsiąs bendras 
tautininkų, liaudininkų ir socialdemokratų (!!) organas, 
bet taip tik pasisakė. Fašistai tautininkai jame nerašo, 
socialdemokratai juo labiau, pasilieka tik liaudininkai 
teisingiau, vienas liaudininkas), kurie ir užduoda „V. 
.“ toną. O kas tai per tonas, galima matyti iš se- 
kančio Dr. Alseikos išminties Išliejimo „V. Z.* 9—10 
nr., einant kuriuo Lietuvoje „viskas ramu“. P. Alseika 
mano, kad Voldemaro ir Musteikio pašalinimas „labai 
sušvelnino politinę padėtį; nors valdžia Ir tebėra vie- 
nos tik tautininkų partijos rankose, bet opozicijai lei- 
sta laisviau ir plačiau veikti, politinių kalinių skaičius 
žymiai sumažėjo, kruvino teroro visai nebėra, nieks, 
išskyrus komunistus ir vilniškius politinius emigrantus, 
apie revoliuciją nebegalvoja, visi tikisi ramiu kultūri- 
niu darbu, legale opozicija if kritika grąžinti Lietuvai 
normalę demokratinę tvarką“ ir t. t. Šitaip į Lietuvos 
diktatūrą žiūri vienas iš liaudininkų galvų. Mes, o su 
mumis ir visa demokratiška (ne buderbrodinė) Lietu- 
va, į Lietuvos tikrovę žiūrime kitaip. Mūsų manymu, 
Lietuvoje viešpatauja vienos klikos diktatūra, kuri re- 
miasi dvarininkais, karininkais,  šauliais, ir iždo 
spėnio Išsiilgusiais karjeristais. Lietuvos diktatūra 
ne tik nesilikviduoja, bet eina prie įsistiprinimo. Savi- 
valdybių rinkimai, žemės reformos pakeitimas, tauti- 
ninkų persiorganizavimas ir k. tai nėra kelias į demo. 
kratiją, bet diktatūros stiprinimasis, jos pastangos gruo- 
džio „idealus“ užfiksuoti įstatymuose ir priversti visą 
Lietuvą tuos Įstatymus gerbti. Voldemaras atliko savo 
darbą, jis atstovavo diktatorių tarpe mintį, kad reikia 
diktatūros priešus naikinti, o smetoniniai norėtų ne tik 
priešus griaudami, bet savo pozicijas stiprindami, savo 
viešpatavimui padėti tvirtą pamatą. Tame yra skirtu- 
mas tarp voldemarinių ir smetoninių diktatorių. 
Opozicijos veikimo sąlygos visai nepakitėjo. Dr. 
Alseika gali pasiinformuoti pas savo partinius draugus 
Kaune, ar jiems leidžiami susirinkimai, ar cenzūra yra 
bent kiek žymiau sušvelnėjusi, ar jiems galima „pla- 
čiau ir laisviau“ veikti. Kas liečia socialdemokratus 
galime pasakyti, kad pavarius Voldemarą socialdemo- 
kratai yra gavę leidimą padaryti 2 (du) kuopų susi- 
rinkimu. Iš kelių šimtų kuopų, per pusę metų 2 kuo- 
pom leido susirinkti. Bet kaip leido! Prašant leidimo 
reikia nurodyti dienotvarkę, kalbėtojus ir jų kalbų 
sątrauką! Susirinklmuose dalyvauja žvalgybos, policijos 
ir komendantūros atstovai. Profesinėm sąjungom lei- 
dimai susirinkimams visiškai neduodami. Jei toki „lai- 
svė“ Dr. Alseikai reiškia „plačiau ir laisviau veikti“, 
tai laisvės supratimo p. Alseikai mes nepavydime. 
P. Alseika nieko negirdėjo, kad nuvertus Voldemarą 
virš 30 socialistų karo lauko „teismo“ liko pasmerkti 
ilgiems metams kalėti; p. Alseika nieko nežino, jog 
nepraeina savaitė, kad socialdemokratai fr kiti „įtaria- 
mi“ po vieną ar kelius nebūtų areštuojami ir tremiami 
į Varnius. P. Alseika sąmoningai užsimerkia prieš fak- 
tą, kad nuvertus Voldemarą, politinių kalinių skaičius 
ne sumažėjo, bet padidėjo. Neužtenka to, politinių 
kalinių padėtis kalėjimuose paskutiniu laiku žymiai yra 
pabloginta. „Ramus kultūrinis darbas“ Lietuvoje taip 
pat yra naįmanomas, kaip ir demokratiškas opozicinis 
veikimas. Kultūros būrelių likimas galėtų Dr. Aleseiką 
pamokyti, apie kultūrinio darbo sąlygas diktatūrai vieš- 
pataujant. Galėtų, jei p. Alseika norėtų pasimokyti, bet 
jis geriau nori užsimerkti ir giedoti Mironui „laisvės“ 
himnus. „Legalė opozicija“ ir „kritika“ be susirinkimų, 
organizacijų, spaudos ir žodžio laisvės yra toki nesą- 
monė, kurią tik visiškas neišmanėlis, ar sąmoningas 
faktų kraipytojas gali skelbti. 
Na, o kas del revoliucijos, tai mums neteko gir- 
dėti, kad Dr. Alseika būtų kada nors ją skelbęs. Mes 

abejojame ar Lietuvos demokratija įgaliojo p. Alseiką 
jos vardu sakyti, kad Lietuvoje „nieks... apie rovoliu- 
ciją nebegalvoja“. Kai mes kalbame apie demokratiją, 
tai neturime omenyje tų „demokratų“, kurie su tauti- 
ninkais del ministerių portfelių derisi, arba tų, kurie 
su jais norėtų derėtis. Demokratija mums reiškia pla- 
čiuosius Lietuvos gyventojų sluoksnius: darbininkus, 
biednuosius valstiečius, tarnautojus: O tie sluoksniai 
po gruodžio perversmo ir yra pavergti ir kiekvienas 
diktatorių Įstatymas juos dar labiau vergia. Pati falsi- 
fikuotoji leitenantų „konstitucija“ yra ne kas kitas, kaip 
retežiai iš paragrafų darbo liaudžiai pavergti ir kol 
ta „konstitucija“ nebus sugriauta, tol nebus Lietuvoje 
demokratinės tvarkos. Mes -neginčijame, kad Lietuvoje 
stambieji ūkininkai, karininkai, aukštieji valdininkai, 
dvarininkai, pramonininkai ir įvairūs „povorotnikai“ 
diktatūros tvarka yra visai patenkinti. To negalima 
ginčyti, nes visi turtingieji sluoksniai Lietuvoje iš dar- 
bo liaudies pavergimo turi savo naudą. Pakrykę, ne- 
organizuoti darblninkai duodasi save išnaudoti, jie ne- 
streikuoja, yra ramūs; beteisiai mažažemiei ir nauja- 
kuriai diktatūroje nekelia savo balso, nereikalauja sau 
kreditų; viskas, ką valstybė gali duoti, diktatūrai vieš- 
pataujant ji duoda turtingiesiems, del to turtingieji di- 
ktatūrą ir palaiko, ar bent tyli. Bet užtat visi paverg- 
tieji, beteisiai ir skriaudžiamieji iš savo skurdo ir pa- 
žemlnimo gali išeiti tiktai revoliuciniu keliu, pašalin= 
dami ne tik dabar valdančią kliką, bet ir visą dikta- 
tūros sukurtą teisišką tvarką. Esamoj, diktatūros su- 
kurtoje, teisiškoje tvarkoje, negali būti ir kalbos apie 
Lietuvos darbo demokratijos iškilimą; diktatūra ir tie, 
kas ją remia, užsisėdę liaudžiai ant sprendo, „rsmla 
kritika“ ir „legale opozicija“ neduosis ir negali duotis 
nuprašomi. Jei dabar eina kalba apie krikščionių Įėji- 
mą į valdžią, tai tas reiškia, kad krikščionys įsitikino 
diktatūros pastovumu ir nori būti jos dalyviais, Yra ir 
liaudininkuose nemažai diktatūros sukurtosios tvarkos 
šalininkų, kurie norėtų kokiu nors būdu susitarti su 
valdančiais del užleidimo ir jiems tam tikros vietos 
diktatorių šeimynoj, juo labiau, kad tiek liaudininkuose, 
tiek krikščionyse demokratuose yra nemažai elementų, 
kurie diktatūros tvarka yra visiškai patenkinti. Įtrau- 
kimas tų partijų, o ypač krikščionių į valdžią, dikta- 
tūros bazę praplėstų, bet visai napagriautų jos. Susi- 
tarus -buržuazinėms partijoms, ir susirinkęs, esamąja 
leitenantų konstitucija, seimas, gali būti tiktai turtin- 
gųjų diktatūros įrankis liaudies masėms pavergti. „Ypa- 
tingų tautos atstovų“ rinktas prezidentas visada bus 
turtingųjų įrankis biednuomenei smaugti, o preziden- 
tas Smetonos konstitucijoj yra visagalis, jis yra net 
galingesnis, kaip rusų caras prieš karą. Tokioje teisiš- 
koje tvarkoje, net ir pašalinus visus deržimordiškus 
varžymus, kaip cenzūra, karo stovis, koncentracijos 
stovyklos Ir p., liaudies kilimas yra negalimas. Bet ko- 
kios liaudies pastangos kilti turės atsiremti į diktatū- 
ros konstitucijos varžus ir turės arba liaudis būti pa- 
vergta, arba diktatūros sukurtoji tvarka revoliuciniu 
keliu nugriauta. Sakau revoliuciniu, nes teisinių, lega- 
lių priemonių tai konstitucijai pakeisti nėra. Kokiu 
būdu būtinas revoliucinis liaudies žygis bus įvykintas, 
pareina nuo daugelio sąlygų ir plrmiausiai nuo tos 
pajėgos, kokią revoliucinė liaudis pajėgs sukurti. Siuo 
metu kiekvienas galvojantis demokratas nestato sau 
klausimą ar reikia revoliucijos, bet tiktai ar galime 
revoliuciniu keliu pašalinti diktatūros vergiją, ar esame 
užtenkamai stiprūs, kad nuvijus parazitus nuo valdžios. 

Dr. Alseika ir kiti pilkosios veislės „demokratai“ 
mano, kad šiandien Lietuvos darbo liaudis yra bejėgė 
nuversti diktatūrą, todel jie ir daro išvedas, kad Lie- 
tuvoje nieks „apie revoliuciją nebegalvoja"“. Zinoma, 
šiuo metu negalima sakyti, kad rovoliucija ryt poryt 
įvyks, ir iš viso pranašavimais užsiimti neužsimoka. 

Užtat kiekvienas demokratas pripažįs, kad revoliucija 
yra vienintelis kelias į liaudies išsivadavimą iš dikta- 
tūros ir turčių jungo: Nedarydami šiuo tarpu prana- 
šavimų del būsimos liaudies revoliucijos formų, mes 
kviečiame visą sąmoningą liaudį kurti pajėgą, kuri bus 
revoliucijos vykintoja. Palšieji demokratai iš to stebisi, 
na, ir tegu sau steblsi. Nuo jų Lietuvos darbo liau- 
dies išsivadavimas kuo mažiausiai pareina, bet pareina 
nuo darbo masių sąmoningumo ir organizuotumo. 
Kiekvienas nelegalus kovotojų būrelis, Resp. Gynėjų 
skyrius, daugiau sveria ir svers, negu visi rovoliucijos 
laidotojų „ramūs“ „demokratiški“, užtat „kultūringi“ 
ir „legalūs“ atsidūsėjimai prieš Smetonos ir Vytauto 
paveikslus. J. Dgn. 


Iš pol. emigrantų gyvenimo. 


Karaliaučius. Bendrais bruožais apie mūsų pa- 
dėtį jau rašiau. Dabar paliesiu tik paskutiniuosius pol. 
emigrantų gyvenimo Rytprūsiuose pasunkėjimus. Sįmet 
mūsų draugams emigrantams darbo birža darbo nebe- 
duoda, bet siunčia | „Deutsche Arbeitszentrale''-—įstai- 
gą, kuri įveža iš užsienių vasaros metui laukų darbi- 
nhinkų. Bet iki šiol netrūkstant vietinių darbininkų pa- 
reikalavimų darbininkų iš užsienių nėra. Užtat dabar 
emigrantai ir prie lauko darbų sunkiau beprisiprašo. 
Pasiaiškinus tose įstaigose del mūsų kritiškos padė- 
ties galima išgirsti atsakymas: „Jei jums čia ne- 
patinka, važiuokit į Lietuvą...“ Tai yra vienas pavyzdys 
tų moralinių smūgių, su kuriais mums tenka susidurti 
kas dieną. 

Pernai, kaip nupasakoja čia gyvenę emigrantai, 
su žemės ūkio darbais buvo daug lengviau. Tada dar 
minėta darbo birža mūsiškiams duodavo darbo su vie- 
tos darbininkų uždarbių terifu (34 fenigiai už valandą, 
kas sudaro mėnesiui 60—80 markių). Bet dabar pri- 
jungus mus prie „poliekų“, kaip vokiečiai vadina sve- 
timšalius lauko darbininkus, bėra vilties uždixbti 20— 
30 markių mėnesiui (vasaros metu!), nes toks. jau yra 
atlyginimo tarifas svetimšaliams darbininkams. z 

Visokie pol. emigrantų varžymai reikia aiškinti 
dideliu nedarbu Vokietijcj ir, gel būt, pakitėjusia po- 
litine padėtimi Vokietijoj (reakcinga dešiniujų valdžia). 
Mūsų padėties pagerinimui negali daug ką gelbėti nė 
vokiečių socialdemokratų užtarimas. k 

Pol. emigrantų skaičius Rytprūsiuos, kiek mums 
jau žinoma, siekia 32 žmones, bet gali būti ir daugiau, 
nes yra ir tokių, kurie nuošaliau kur kaime ar dvare 
dirba ir su emigrantais nesusirašinėja. Socialdemokra- 
tų tame skaičiuje yra 18 žmonių su prijaučiančials, iš 
tų 11 dirba prie lauko darbų. Karaliaučiuje yra apie 
15 bedarbių emigrantų, kurie iki šicl gaudavo pašal- 
pos 9 markes savaitei. Dabar išsivežinėja ir vasaros 
metu gal tik viens kitas pasiliks Karaliaučiuje. T. V. 

Belgija. Pranešame, kad mes trys (K. G. ir P.) 
esame jau Belgijoj. Iš Lenkijos išvykome 1930-V-20 d. 
slaptai, nes per darbo biržą mus, kaipo svetimšalius, 
neleido vykti. Gegužės 23 d. buvome jau Belgijoj ir 
tą pačią dieną gavome leidimą gyventi Belgijoj. Dabar 
visi gavome darbo anglių kasykloje, kur dirbame 8 


valandas su įvažiavimu ir išvažiavimu. Uždirbame die- 


nai 45 belgų frankus (apie 11 su puse lenkų auksinų. 
Red.) Maitinamies kantine, maistas neblogas, 
už maistą mokame 16 b. frankų. Susitvarkėme jau ir 
su butais, gyvenimui turime kiekvienas po atskirą kam- 
bariuką. Vėliau pranešime plačiau. P. 


dienai. | 


` 


Gardinas. Pas mus darbai vis neprasideda, nors 


mūsų draugai paskutinias dienas gavo darbo magistrate. 
Mūsų grupė (staliai) dirbome kurį laiką Baltstogėj, 
dabar parvykome arčiau Gardino baigti žiemą pradėtą 


statybą. Uždirbame šiuo metu per dieną 9—10 auksi- _ 


nų. Kur pabaigę darbą vyksime, dar nežinome. V. 

Šiauliuose, sunkiųjų darbų kalėjime, š m. gegužės 29 d. mirė fašistinio teroro 


auka DRAUGAS 


STASYS KUČIKAS 


karo lauko „teismo“ budelių nuteistas 12 "metų kalėti. 
Vėlionies motinai, žmonai ir vaikučiams reiškiame gilios užuojautos 


Liet, Socialdem. Org. Ožs. Vykdomas Komitetas. 
ESI AIA IT LRA LLA 


Mirė draugas Kučikas. 


Gegužės 29 d. gauta liudna žinia, kad Šiaulių 
sunklųjų darbų kalėjime mirė veiklus socialdemokra- 
tas, fašistinių budelių nuteistas 12 metų kalėti, jaunas, 
dar tik 53 m., draugas Stasys Kučikas. Draugas Ku- 
čikas gimė Suginčių kaime, Vegerių valsčiuje, Mažei- 
kių apskr. Ten gyvena jo motina ir žmona su trimis 
mažametėmis dukrelėmis. Varge užaugęs drg. Stasys 
iš jaunų dienų dėjosi į darbininkų judėjimą ir kiek 
pajėgdamas dirbo aktingai socialdemokratų partijoj. 
Po gruodžio perversmo, užėjus juodoms reakcijos die- 
noms, drg. Kučikas nesudėjo rankų, bet pasiliko ir 
toliau veiklus, pasišventęs kovotojas už darbo žmonių 
išsivadavimą. Užtai teko jam daug nukentėti, kelius 
kartus buvo areštuojamas, žiauriai kankinamas, kol 
pagaliau 1928 m. liepos mėnesį, siaučiant žiauriausiam 
kruvinojo Voldemaro terorui, buvo karo lauko „teismo“ 
budelių be jokių kaltės įrodymų pasmerktas 12-kal 
metų kalėti. Apie drg. Kučiko ligą nieko neteko gir- 
dėti, todel žinia apie mirtį mus pasilikusius dar skau- 
džiau užgavo. Netekome darbštaus draugo, kurs visada 
pirmas buvo kovotojų eilėje. Tebūnie kankiniui lengva 
mūsų vargo žemelė! = 

K. R. 


-———m——— I 


4 e e e 
Iš Latvijos darbininkų 
2 ee 
judėjimo. 

Po 1928 m. Seimo rinkimų Latvijoj stojo prie 
valstybės vairo ūkininkų sąjungos (tokia pat, kaip Lie- 
tuvoj) diriguojama, buržuazijos, klerikalų ir joms pa- 
našių seimo grupių paremta reakcinė valdžia. Toji val- 
džia iš pat pirmų dienų paėmė reakcinį kursą ir savo 
politiką nukreipė prieš darbininkų klasę. Imant visą 
Latvijos nepriklausomo gyvenimo laikotarpį, niekada 
reakcija nebuvo taip drąsi ir darbininkų klausimuose 
niekada nebuvo taip atkakli, kaip 1929 — 30 metais. 
Tuos metus Latvijos darbininkija skaito sunkiausiais 
kovų metals, reikalavusiais ir tebereikalaujančiais di- 
delio jėgų įtempimo, atrėmimui puolančios reakcijos. 
Jei šiandien, nežiūrint siaučiančios reakcijos, nežiūrint 
„keliančio galvą fašizmo, Latvijoj tebėra demokratinė 
valdymosi forma, tai čia yra didelis nuopelnas social- 
demokratų vadovaujamos darbininkų klasės, kuri visus 
reakcininkų ir fašistų puolimus mokėjo laiku tinkamai 
atmušti. 

Iš visų naujųjų Pabaltės valstybių, Latvijos dar- 
bininkija skaitosi stipriausiai ir gerlausiai organizuota. 
Socialdemokratinis darbininkų judėjimas Latvijoj jun- 
gia į Įvairias profesines, sporto, jaunimo ir politines 
organizacijas virš 35.000 darbininkų. 


Centralinis profesinių sąjungų biuras jungia 25 
atskiras profesines sąjungas, susidedačias iš 26.000 
narių Didžiausios iš, jų — gelžkeliečių profesinė są 
junga, turinti 28 skyrius su 4.866 nariais; bendra pro- 
fesinė sąjunga, su 10 skyrių ir 4.141 nariu; valstybės 
įst. tarnautojų prof. sąjunga su 19 skyrių ir 5.050 na- 
rių; pašto telegrafo tarn. prof. sąjunga, su 13 skyrių ir 
1.400 narių; spaustuvininkų prof. sąjunga, su 7 sky- 
riais ir 2.140 narių; žemės ūkio darbininkų prof. są- 
junga su 56 skyriais ir 1.086 nariais ir tt. 

Profesinės sąjungos 1929 m. turėjo pajamų 
521.456, 89 latų (virš milijono litų), išlaidų 334.637,59 
latų. Liko 1930 m. sausio m. 1 d. 186.819,30. Neki- 
luojamasis turtas ir inventorius profesinių sąjungų sie- 
kia 150.000 latų sumos. Latvijos profesinės sąjungos 
leidžia 6 laikraščius, būtent: „Arodnieks“, „Trudovaja 
ŽizA“ (rusų kalba), „Latvijas Dzelzcelnieku Vėstnesis“, 
„Vėstnesis“ (pašitininkų), „Valsts Darbinieks“ ir „Lau- 
kų Darbs“. 

Iš Centralinio profesinių sąjungų biuro sekreta- 
riato pranešimų šių metų IX-am profesinių sąjungų 
kongresui ir patiektos apyskaitos, matome, kad pernai 
met būta 58 profesinių sąjungų susirinkimų; 16 strei- 
kų; 14 masinių susirinkimų; 14 protesto susirinkimų; 
16 profesinių sąjungų propagandos susirinkimų; 5 li- 
gonių kasų dalyvių susirinkimai; 11 bedarbių susirin- 
kimų; 4 konferencijos ir 8 kongresai. Be to suorgani- 
zuotos buvo 4 masinės demonstracijos ir 2 ekskursi- 
jos: Į Švediją ir Estiją. 1929 m., ryšy su aštria kova 
del nedarbo ir ligonių kasų klausimu išleista buvo 
Es egz. atsišaukimų latvių kalba ir 25.000 rusų 

alba. 

Sunkiausį smūgį Latvijos darbininkijai teko pa- 
kelti ryšy su ligonių kasų įstatymo pakeitimu. Latvijos 
Steigiamojo Seimo priimtas ligonių kasų įstatymas 
buržuazijai yra labai nepalankus. Todel jau nuo 1923 
buržuazija pradėjo prieš tą įstatyma savo ataką. Kas- 
metiniai darbdavių kongresai reikalavo tą įstatymą 
pakeisti, o jų interesų gynėjai Seimo deputatai nuolat 
siūlė pakeitimo projektus. Bet iki pernai metų tie bur- 
žuazijos pasikesinimal buvo be pasekmių, nes organi- 
zuotų darbininkų energingas pasiprieširimas ir Vię- 
ninga socialdemokrafinė atstovybė Seime buvo ta uola, 
į kurią visi buržuazijos apetitai ištiško. 

1928 m rudenį, trečiojo Seimo rinkimuose, dar- 
bininkų jėgos susiskaldė ir rezultate socialdemokratai 
pralaimėjo 7 vietas, kurias užėmė komunistai ir ne- 
priklausomi. Nuo to laiko žuvo galimybė, reikalui iš- 
tikus, sudaryti kairiąją vyriausybę Ir darbininkų intere- 
sus apginti. Buržuazija gi, pasinaudodama darbininkų 
susiskaldymu ir nusilpnėjimu, Selme sudarė stiprų 
bloką ir dabar elgiasi kaip patinkama. . 

Prie progos verta pažymėti dar ir tas, labai cha- 
rakteringas faktas, kad iš Latgalės, Vidzemės ir kai 
kurių vietų Kurzemės Sejmo atstovai pastoriai, ku- 

nigai, popai ir jų klapčiukai, išrinkti į Seimą ne- 
susipratusių darbininkų ir biednųjų valstiečių bal- 
sais, Seime susiblokavo su reakcininkais ir gira 
tik turtingyjų reikalus, o savo alkaniems riki- 
kams, vieton darbo ir duonos, rodo pirštu į dan- 
gų ir siūlo ten karaliauti! Pasirodo, kad tie Abrao- 
mo agentai visur yra vienodi. Todel ir Lietuvos dar- 
bininkams ir valstiečiams š] faktą reikia itin įsidėmėti 
ir netikėti tiems apgavikams ir jų pažadams. 

Kaip nekaip, Latvijoj vis tik tebėra demokratinė 
santvarka, taigi ir reakcinė valdžia, nors ir gindama 
vien tik buržuazijos ir turtingųjų interesus, kur gali 
vengia perdaug žiaurių priemonių ir stengiasi darbi- 
ninkus apgauti. Pavyzdys gali būti, kad Ir ligonių kasų 
įstatymo pakeitimas darbininkų nenaudai. Valdžia pas- 
kelbė, kad tas įstatymas keičiamas tik todel, kad no- 
rima ligonių kasas „pagerinti“ darbininkų naudai. Tas 
„pagerimas“ būsiąs toj prasmėj, kad vieton dabar rink- 
tų ligonių kasų valdybų, tvarkysią jas darbdavių ir 
valdžios skiriami aptiekoriai, gydytojai ir kitokie „spe- 
cai“, tai būsianti „geresnė“ tvarka. O iš atimamų li- 
gonių kasoms primokamų valdžios sumų, būsiąs įstelg- 
tas fondas darbininkų draudimo senatvėj. Mažiau aky- 
lus darbininkas tokia taktika duodasi suklaidinti, ir 
manydamas, kad valdžia jam tik „gerą“ daro tam tiki. 
Tačiau, kaip paprastai esti, apetitas atsiranda be- 
valgant. Taigi, pasirodė, kad ir ligonių kasas pradėta 
„gerinti“ nuo to, kad jos paverčiamos „kaziono“ tipo 
caro laikų tos rūšies įstaigoms, daeita ligi to, kad 
kasų dalyviai iš savo lėšų turi primokėti už vai- 
stus, sumažinamos laike ligos pašalpos ir įveda- 
mas primokėjimas gydytojui už diagnozą ir re- 
ceptą! Ir tas viskas skaitosi „pagerinimu“. Tuos ,pa- 
gerinimus“ jau iš anksto suprato profesinės sąjungos, 
s. d.- Partija ir ligonių kasų dalyviai, todel ėmė ener- 
glngai protestuoti. Pernai kovo ir gruodžio m. buvo 
sušaukti du nepaprasti ligonių kasų protesto kongresai. 
Įvyko daugelis protesto susirinkimų. Išleista buvo 
šimtai tūkstančių atsišaukimų. , 

Aukščiausį bet gi protesto laipsnį pasiekė, so- 
cialdemokratų ir profes. sąjungų centro biuro paskelb- 
tas pernai spalių m. 18 d. generalinis protesto strei- 
kas. Nežiūrint, kad kai kurios organizacijos, kaip, pa- 
vyzdžiui, gelžkeliečių ir valstybinių įstaigų tarnautojų 
„profesinės sąjungos, valdžios buvo suterorizuotos ir 
savo pareigų už bendrus darbininkų reikalus neatliko 
ir streiko kaip reikiant neparėmė, bet vis tik streikas 
buvo platus Ir gana Įspūdingas. Latvijos darbininkija, 
po revoliucijos pirmą kartą taip plačiai išstojo ir pa- 
rodė, kokia jėga yra darbininkų rankose. 

Atsižvelgiant į protestus, valdžia jau pakeistą li- 
gonių kasų įstatymą įnešė Seiman persvarstyti. Tačiau 
valdžios blokas vis viena tą įstatymą priėmė taip, kaip 
valdžia pasiūlė ir kaip jis naudingas darbdaviams. Va- 
dinasi, protestai liko protestais, o buržuazija eina sa- 
vais keliais ir daro taip, kaip jai tinka. 

Čia suminėtas pavyzdys yra labai riškus ir pa- 
mokinantis. Jis dar kartą parodo, kaip turtingųjų kla- 
sių atstovai, visokie „geradėjai“ ir darbininkų „prietė- 
liai“, Išrinkti darbininkų balsais į seimą virsta pikčiau- 
siais darbininkų priešais. 

Latvijos pavyzdys rodo, kad reakcija ne tik Lie- 
tuvoje, bet ir kaimyninėsė šalyse, stengiasi atimti iš 

- s 
Darbininkai tik savo jėgomis pa- 
„sitikėdami gali pasiliuosuoti iš fa- 


šistinės vergijos! 


darbininkų tą, ką revoliucijos metu darbininkai buvo 
iškovoję. Kartu matome ir labai didelį skirtumą tarp 
Lietuvos ir kitų kraštų. Pas mus reakcija daro ką nori, 
mūsų organizacijos yra išardytas, esame atiduoti re- 
akijos plėšikų malonėn, tuo tarpu Latvijoj ir kitur 
darbininkai turi galimybės kovoti už savo teises ir 
savo laimėjimus. Demokratiškuose kraštuose darbinin- 
kų kovos pasisekimas pareina nuo jų mokėjimo ben- 
drom pajėgom kovoti, o mes, diktatūros pavergti, ne- 
turime teisės nei organizuotis, nei rinktis ir tartis sa- 
vo reikalais. Tai yra skirtumas tarp demokra.ijos ir 
diktatūros. 


PASTABOS. | 


„Pats“ Antanas daro išvadas. 


Smetonos kelionė į Žemaičius, per Kretingą, 
Klaipėdos kraštą ir Tauragę, fašistams duoda progos 
daryti kreivas išvadas, kad Antanas Smetona yra „ti- 
kras“ ir „vienintelis“, „tautos vadas". Ypač atsilanky- 
mas Tauragėj, kurios geriausius sūnus Smetona 1927 
metais desėtaais žudė, o šimtais kalėjimuose ir ištrė- 
mimuose kankina, sukelia fašistų „entuziazmą“. Yra 
ko džiaugtis! Kulipkomis, kaip to reikštų, Smetonos 
nieks nepasitiko, o šnipų ir tautininkų ovacijos „įti- 
kino“ kruvinąjį budelį, kad jis yra „vadas“ ir turi 
„pasitikėjimą“.  Tauragėj Smetoną sveikino „burmi- 
stras“ Voldemaras (tikrasis Tauragės burmistras Bil- 
dušas nuteistas visam amžiui kalėti) ir kiti slaptosios 
ir viešosios ochranos špikai. I sveikinimus Smetona 
atsakė tokia išmintimi: 


„Vadas tol gali pasilikti vadu, kol jis turi pasiti- 
kėjimo. Aš manau, kad nenusipelniau būti nepatiki- 
mas vadas. Šis nuoširdus (šnipų ir bliudlaižių) suti- 
kimas Tauragėje mano viltis (būti amžinu prezidentu) 
stiprina. Matau, kad tautos tikslai mano yra atspėti, 
kad del jų man reiškiamas pasitikėjimas. Kada tauta 
pasitiki savo vadu, ji gali tikėtis einanti į garbingą, 
didingą ateitį. Vadas yra su tauta“. 


Kaip viskas paprasta. Kelios dešimtys peniukšlių 
reiškia „pasitikėjimo“, o „pats“ Smetona padaro iš 
vadas, kad „visa tauta“ jam pasitiki, o kadangi tauta 
jam pasitiki, tai ji ir eina į „didingą ateitį“. „Pasiti- 
kėjimo“ klausimu Smetona vis tik nėra labai tikras. 
Jis tik „mano“, kad jam pasitiki, bet savo „manymo“ 
patikrinti bijo. O patikrinti būtų juk galima... 

1927 metais rugsėjo 9 d. Tauragėj vieną dieną 
keli šimtai žmonių griebėsi ginklo prieš Smetonos 
smurtą, tie žmonės ir dabar ne visi tėra išgaudyti, 
o į nužudytųjų ir išgaudytųjų vietą stojo kiti su tokiu 
pat „pasitikėjimu“ Smetonai, nuo kurio jam praeitų 
noras „manyti“ apie savo neklaidingumą. Tauragės 
miestas ir apskritis tai kairiųjų (socialdemokratų ir 
liaudininkų) tvirtovė. Krikščionių, nekalbant jau apie 
tautininkus, ten maža. Reakcininkai ten negali įsigalėti 
ir niekada neįsigalės. Ir štai, lyg pasityčiojimui, kruvi- 
nasis Smetona važiuoja į tą Tauragę ir prieš būrį 
atsivežtinių ir vietinių šnipų sakosi turįs tautos „pasi 
tikėjimą“. Tai bent begėdis! Dar nenudžiuvo ašaros 
nuo nukankintųjų kovotojų motinų, Žmonų ir vaikų 
akių, o galvažudys drįsta ant savą aukų kapų girtis 
„pasitikėjimu!“ 

Patartina Smetonai geriau vengti Tauragės, nes 
gali kartais parsivežti tokį „pasitikėjimą“, nuo kurio 
visos amžino prezidentavimo „viltys“ pasibaigs ahame 
pasaulyje. Netikėtas atsilankymas, kaip šį kartą, ir 
gaujos šnipų saugotojų nevisada jųk garantuoja laisvę 
loti ir teršti Laisvės kovotojų kapus. 


Dmitrauka ir nacionalistų orgijos. 


Nelengva gauti tikras Dmitraukos įvykio vaizdas, 
ypač, kad abi pusės, lietuviai ir lenkai, ji savaip nu- 
šviečia. Bet jau ir dabar aišku, kad didelė kaltės dalis 
tenka šnapsui, (vakarėlyje buvo daug girtų ir net visai 
nusigėrusių dalyvių), nors vien tuo durtuvų ir šautuvų 

"buožių „didieji darbai“ negali būti išaiškinti. Ar narsaus 
unterio pasižymėjimas bus reikiamai įvertintas parodys 
artimiausia ateitis. Dabar gi verta pažiūrėti Dmitrau- 
kos pasėkų. Kaune „Elta“ Dmitraukos įvykius visai 
sąmoningai išpūtė, paskelbė apie mirtį Jokūbo Kor- 
kučio, apie sužeistus ir t.t. Vilniuje lietuvių tarpe buvo 
kalbama, kad net du lietuviai mirę, vienas ligoninėj, 
kitas Dmitraukoje. Iš tikrųjų, Jokūbas Korkutis po 
trijų dienų išbuvimo ligoninėj išvažiavo namo, taip 
pat ir suželstas kareivis neilgai tesigydė. Gandai apie 
mirtį vieno ar net dvejų, pasirodo buvę melegingi.“ 

Kaunas, iš savo šnipo nuo Varėnos Lietuvos pu- 
sėje, Adomo Biekšos, gavo tikras žinias apie Dmi- 
traukos įvykius, bet „del didesnio įspūdžio“ paskelbė 
jas daug perdėtas. Mat „tautos vadams“ gavosi gera 
proga parodyti savo „tautiškumą“ Ir nukreipti kuriam 
laikui visuomenės dėmesį nuo vidaus įvykių, nuo Sme- 
tonos rietenų su Voldemaru. Protesto mitingas („ša- 
lin mitingail“') prieš lenkus pasibaigė langų daužymu 
ir knygų plėšimu lenkų įstaigose po policijos akimis. 
Po Kauno seka protestai ir kitur, net ir bažnyčiose 
prasideda „tautiškos“ orgijos. I Kauno įvykius atsiliepė 
ne mažesni lenkų „patriotai“ Vilniuje, apie ką liudija 
iškriušti agronomų bendrabučio langai ir vieno lietuvio 
moksleivio pramušta galva, nekalbant jau apie ,,pa- 
triotiškus'' mitingus ir rezoliucijas Lietuvoje ir Lenki- 
joje. Pykta neapykantos kibirkštis, įžiebta Dmitraukoj, 
„tautiškų“ rėksnių kurstoma, plečiasi po visą Lietuvą, 
persimeta Vilnijon ir Lenkijon, grįžta vėl Lietuvon ir 
taip be galo. Kaune daužomi langai, tas pats darosi 

Vilniuje; Kaune siūloma uždaryti visos lenkų moky- 
klos, tas pets, tik ant lietuvių kailio, gali įvykti ir Vil- 
nijoj; Kaune norima uždrausti gatvėj kalbėti lenkiškei, 
Vilniuje gali uždrausti kelbėti lietuviškai ir t. t. Ir ko- 
kiems galams? Kas iš to pelnosi ir kas nukenčia? 
Pelnosi įvairūs nacionalistai, karo kurstytojai, juo- 
džiausieji reakcininkai, o kenčia visai nekaltos mažu- 
mos--lenkų Lietuvoje ir lietuvių Vilnijoje, kenčia ma- 
žumų mokyklos abejose šalyse ir pagaliau nukenčia 
susitarimo galimumai. Taikos šalininkus nacionalistų 
orgijos turėtų priversti susimąstyti ir paieškoti būdų 
užkirsti kelią neapykantos ir keršto nucdams. 


Šių dienų „didvyris“. 


1924 metais atsibaladojo iš Rokiškio į Kauną 
jaunas vaikėzas, Vladas Povorotnikas, ieškoti laikinoj 
sostinėj laimės ir pelno. Nesusiorientavęs situacijoj 
Povorotnikas įstojo į Soc. Dem. Jaunimo S-gą Žie- 
žirbą, iš kur, pabuvęs kelias savaites kandidatu, buvo, 
kaipo vagis ir dokumentų falsifikatorius, išmestas. 
Mat, tarnaudamas miesto valdyboj Povorotnikas padir- 
binėjo kvitus ir tokiu būdu pavogė 800 litų. Apie Po- 
vorotniko šitą šunybę ir jo išvarimą iš Žiežirbos buvo 
viešai paskelbta. Bet jaunas, „daug žadantis“ vaikinas 
del šito nepasisekimo nenusiminė. Jis nuėjo į pavasa- 
rininkus ir buvo Kauno pavasarininkų Pilies kuopos 
narys, kur būdamas pardavinėjo ateitininkų loterijos 
bilietus, o pinigus ir vėl pasisavino. Gal krikščionys 
būtų Povorotniką iš savo tarpo ir išvarę, jei ne Sei- 
mo rinkimai, kuriems buvo  mobilizuojamcs visuome- 
nės padugnės. Povorotnikas buvo krikščionių pasam- 
dytas „agitatoriu“ ir per visą rinkimų laiką jam buvo 
uždėta pareiga ardyti socialdemokratų ir liaudininkų 
priešrinkiminiei susirinkimai, ką jis su žvalgybos ir kai 

kur policijos pagelba uoliai darė. Povorotnikas buvo 
net tiek išnachalėjęs, kad vienoj vietoj net policininką 
apdaužė, už nepadėjimą ardyti socialdemokratų susi- 
rinkimo. Po rinkimų vėjai pasikeitė, pasikeitė ir Povo- 
rotnikas. Jis naujai paskirtam žvalgybos viršininkui 
Paškevičiui išdavė visus savo sėbrus, su kuriais pla- 
tino fašistų atsišaukimus, o „Liet: Žiniose“ aprašė 
savo „atsiminimus“ apie krikščionių agitaciją, kiek pi- 
nigu gaudavęs ir t.t. Bet karjeros prie demokratiškos 
valdžios Povorotnikas nepadarė, jam teko kokiame tai 
balaganinių artistų teatre ieškoti uždarbio. Užtai po 
gruodžio pučo Povorotnikas atgijo, dabar prisidėjo 
įo dienos. Pirmiausiai, kaipo žvalgybos agentas, jis 
buvo siuntinėjamas per kalėjimus šnipinėti politinius 
kalinius, vėliau jis dirbo ir dabar tebedirba „tautiš- 
koje“ žvalgyboje, „tautos gvardijoje“, „gel. vilke“ ir k. 
už visai padorų atlyginimą. lr- Povorotniko vagystės 
jam buvo dovanotos (saviškiams Smetona mielašir- 
dingas!). Šių metų gegužės 23 d. Povorotnikas vėl di- 
dvyris, tą dieną jis ypač pasidarbavo mušdamas lenkų 
įstaigų Kaune langus. Povorotnikiška chuliganerija tą 
dieną parodė savo „tautišką“ veidą, už ką Tubelis 
mitingieriams buvo širdingai dėkingas. 

Platus pasaulis bet gi turi žinoti, kad Povoroini- 
kai, Smetonos, Tubeliai, Statkai ir tiems panašūs niek- 
šai, tai nėra lietuvių tauta, kuri už „tautos vadų“ 
šlykščius darbus tik tiek tėra atsakominga, kiek nesu- 
geba to viso brūdo numesti nuo savo sprendo. 


Aristofanas ir Smetona. 


Kam ūkininkai leidžia vaikus į mokslą? Nug 
kam, kad mokytųsi ir paskui gardesnę, lengvesnę duo- 
ną valgytų. Rodos, taip, bet „tautos vadai“ mano, kad 
ne. „L. Aidas“ 122 nr. mano, kad ūkininkai veikus 
leidžia į mokslą tik tuo tikslu, kad tie vaikai „tautos 
vadą“ Smetoną garbinių. Kai moksleiviai Smetoną 
garbina, tada, anet „L. Aido“, jie „įgimtais idealizmo 
sparnais padangėmis skrejoja“', bet kada tie patys mok- 
sleiviai pradeda peikti Smetoną ir girti Voldemarą, 
tada, anot to paties „L. Aido“, jie „moraliai jau yra 
mirę“, jie yra „moreliški lavonai“, eina „demonišku 
keliu“, platina „moreliškos gangrenos mikrobus“ ir t.t. 

Kame gi reikalas? Nugi reikalas tame, kad Siau- 
liuose, Kaune, Panevėžyje ir kitur fašistinės mokslet- 
vių organizacijos „Jaunoji Lietuva“ užsikrėtė voldema-' 
rizmu. Jos platina „lapelius“ prieš „vairlninką“, keikia 
liurbį Smetoną, kaipo intrigantą, parašų falsifikatorių 
veidmainį, „raguotį“, melagį; Voldemerą giria, kaipo 
vienintelį „teutos vadą“, Vilniaus vaduotoją, išmintin= 
gą politiką ir t. t. „Geležinio vilko“ dvasia Įlindo į fa- 
šistinius moksleivius; įpratinti politikuoti „tautiški“ 
snargliai atsimokėjo „tikrajam tautos vadui“ Antanui 
keiksmais ir išneivojimu. Yra ko pyktintis smetoni- 
niams banditams! Jiems skaudu, kai jų auklėtiniai juos 
pačius spiaudo, bet Aristofanas čia nieko nepadės. Tą 
supranta ir smetoniniai fašistai, todel jie sako, kad 
voldemarliniai vilkiukai „turėtų būti susekti ir iš svei- 
kos visuomenės tarpo išskirti, nuo ių kuo sku- 
biausiai turėtų apsivalyti „Jaunoji Lietuva“ „L A.“ 
pataria voldemarinių atsišaukimų platintojus gaudyti, 
vyti iš mokyklų, kišti į kalėjimus ir kitaip „moralinius 
pūvėsius“ naikinti. Prieš metus laiko tie „moraliniai 
pūvėsiai“ buvo laikomi „,,susipratusia““ moksleivija, o 
šiandien juos šnipais ujama. Taip tai keičiasi laikai ir 
sąvokos „tautiškoje“ Lietuvoje. ` |] 

Iš šalies žiūrinčiam diktatūros šalininkų piovima= 
sis, jei jis nebūtų taip šlykštus ir tuo pačiu liūdnas, 
galėtų sukelti daug juoko. Pamanykit tik: Daukantas 
viešai pasakojo ir pasakoja, kad Merkys yra didžiau-“ 
sias kyšininkes, (amunicijos užpirkimai ir p.), Voldes 
maras dergia smetoninį šeškomą, primeta Smetonai 

parašų suklastavimą, vadina jį „„nesusitupėjusiu liur- 
biu“, Smetona vadina Voldemarą žuliku ir sukčiumi, 
visi „tautos vadai“ savytarpėj tyčiojasi iš Rasputinų 
Tamošaičio ir Mirono, pagaliau Ir vaikai įsimaišė į švo- 
gerių kompaniją ir tie tyko pastverti Smetoną už jo 
vyriškų „ragų“ Ir visa tai vadinasi „tautos vienybės“ 
ir „gerovės“ laikai. Na, bet kuo čia kaltas Aristofa- 
nas? Argi ir jis aprašydamas savo laikų veidmainius, 
būtų turėjęs galvoje mūsų „tautos vadus“? Į tą galėtų 
atsakyti tiktai Gustainis, nes tik jis veidmainių „tautos 
vadų“ filosofijoj sakosi nusivokiąs. 


Patiems proto pristigo. 


Trys „tautos vadai“ Janavičius, Lapėnas ir Ta- 
mošaitis išvažiavo į Italiją valstybės pinigais, kaipo 
Tautininkų partijos delegacija, mokytis fašizmo. Italija, 
po Musolini jungu, yra visų kraštų reakcininkų Meka. 
Į Italiją juk važiavo ir Voldemaras mokytis, o „Spak- 
tyva“ ir Sleževičių ten buvo išsiuntusi pasimokyti, 
kaip valdyti. Voldemaras Italijoj pasimokė secialistus 
persekioti ir diktatoriauti, bet neilgam. Dabar Volde- 
maras, anot „Lietuvos Aido“ 124 nr, esąs „psichopatas‘‘, 
žmogus, kurio siela kenčia ir trokšta valdžios, bet val- 
džioje sėdi Smetona ir „psichopatui“ vietos nenori 
užleisti. Ką Lapėnas ir Tamošaitis iš Italijos parsiveš 
dar sunku pasakyti, bet kad jie kelioliką tūkstančių 
litų iždo pinigų jau išvežė, tai yra įvykęs faktas. 

Musolini pakartotinai ir pasididžiuodamas yra 
pasakęs, kad fašizmas esąs neeksportuojamas, jo esą 
negalima perkelti Į kitą kraštą. Bet lietuviški fašistai, 
pavarę Voldemarą, atsidūrė be plano ir be galvos, 
todel siunčia „„gabiausius“ save atstovus, kad nors ir 
šmugelio keliu parsivežtų truputį reakcingo proto Ir 
kokį nors planą ateičiai, nes taip vietoj trypti ilgą lai- 
ką vis viena nebus galima. Mes neabejojame, kad La- 
pnas, Tamošaitis ir Janavičius gali nusižiūrėti reak- 
cingus Italijos fašizmo iIšmislus, reakcingumo ir jiem 
patiem užtenka, bet iš kur parsigabenti tas italijo- 
niškas sąlygas, be kurių Italijos fašizmas būtų neįma- 
nomas? Lietuvoje, ištašklus „geležinį vilką“, nėra ita- 
lijoniško fašizmo „kūrėjų“; tautininkiški veikėjai ir da 
bartine „tvarka“ yra patenkinti, jie juk valdo, o tas 
jiems yra svarbiausias dalykas. Vienok pastebėtina yra, 
kokio Idejinio sukliurimo „tautos vadai“ priėjo, kad 
net siunčia į reakcingą Italiją savo delegaciją parvežti 
„didingos ateities“ receptą Lietuvai. Gal taip sekamas 
Vytautas, kurs savo laiku irgi siuntė delegaciją karūnai 
parvežti? Reikia tikėti, kad lenkai šį kartą nepastos 
„tautos vadų" delegacijai kelią ir reakcinė karūna ap- 
pays „Nnesusitupėjusio liurbo“ Smetonos raguotą 
galvą. 


Smetona šv. Jono rolėj. 


Tauragėj Smetona savo kalboje pasakė kas seka: 

„Aš esu tik mažas vadas, kuris nori praskinti 
kelią dideliam Lietuvos vadui“. 

Mažas galvosukis visiems Smetonos žodžių aiš- 
kintojams. Pirmiausiai, kodel Smetona prisipažįsta esąs 
tiktai ,„mažas“ vadas ir kas, koks ir kada bus tas „di- 
delis“ vadas. Ar tai bus Urachtas Il-asis, ar gal tik 
Voldemaras arba Kaupenas? „Tautiški“ bliudlaižiai tu- 
rėtų lietuvių tautai šitą paslaptį išaiškinti, nes kitaip, 
ko gero, kiekvienas pradės ieškoti savojo „didelio“ 
vado, o Į „mažąjį“ ir dėmesio nebenorės kreipti. Gal 
Smetona skaito dirvą jau užtenkamai paruoštą mo- 
narchijai Lietuvoje įvesti? Gal ir taip, bet tegu pasa- 
ko, ką Dievas patepė ar dar pateps „mūsų mylimai 
Lietuvai“ valdyti. Jei Smetona, kaipo „mažas“ Užpa- 
lių vadas „pats“ į Gedimino ir Vytauto sostą nepre- 
tenduoja, tai tegu pasiūlo „tautiškai“ nusiteikusiam 


„kunigaikščiui“ Gediminui Beržanskiui, tas yra jau tiek 
suidiotėjęs, kad nuo „garbingo“ pasiūlymo niekada ne- 
atsisakys. 


Kas nuvertė Voldemarą? 


„Pirmyn“ kelius syk buvo jau minėta, kad Vol- 
demarą nuvertė daugiausia demokratiškųjų Europos 
valstybių spaudimas ir pirmon galvon Anglijos, kurios 
socialistinė valdžią patarė „tautos vadams“ sutvar- 
kyti įsiutusį kruvinąjį šunį Voldemarą. Dabar tą pat 
patvirtina ir švedų mokslininkas Dr. Schueck, kurs savo 
knygutėj „Aplink Kauną ir Vilnių“ tiesiog sako, kad 
Voldemaro žiauri kova prieš socialdemokratus sukėlė 
didelį nepasitenkinimą Anglijoje. Prie to prisidėjo Ir 
paties Voldemaro per didelė savimeilė ir garbės troš- 
kimas ir del to, užsienių spaudžiami ir patys atsibo- 
dėję Voldemaro asmenine diktatūra, smetoninlai ryžosi 
rizikingą žygį — pašalinti Voldemarą. Bet ir pašalinus 
Voldemarą niekas vidaus politikoje nepasikeitė. I vie- 
no Voldemaro vietą stojo keliolika Voldemarų, o smur- 
to režimas ir sauvalė pasilieka, kalp ir buvę, 


„Gel. Vilka“ pogrindin suvarius. 


„Geležinis Vilkas“ uždarytas. Trys voldemariniai 
vilkai, daugiausiai kaukusieji — Savanorių Sąjungos 
pirmininkas ir buv. Kauno apskr. viršininkas Matule- 
vičius, buv. žvalgybos viršininkas ir dabar dar „aktin= 
gas“ šnipas Statkus ir žinomas voldemarinis šuva po- 
licijos činaunikas Šileika — išsiųsti iš Kauno į savo 
gimimo vietas. Tie šiek tiek keisti smetoninių banditų 
žygiai prieš savo sėbrus, yra išdava tarpusavių riete- 
nų „tautiškame“ juodašimčių abaze. Svarbiausias kal- 
tininkas, paskutiniųjų dienų vilkų išstojimo, Voldema- 
ras, kol kas paliktas ramybėj, bet jo artimiausieji 
bendradarbiai griebiami už pakarpos. Bet nei išsiun> 
timai, nei „Gel. vilko“ uždarymas volėemarinių akci- 
jos nesustabdys. Suvaryti pogrindin vilkai neperstos 
kaukę ir į Smetoną spiaudę. Dvasios broliai „tautiški“ 
banditai ir sukčiai riesis ir toliau savo tarpe. Mes 
jiems galime tik palinkėti, kad jie kuo daugiau savų 
suėstų. Juo daugiau patys apdirbs, juo mažiau bereiks 
karti, kai ateis „tau'iškųjų“ Žžmogžudžių atsiskaitymo 
valanda. 


Ar teis Voldemarą? 


„Rytas“ paskelbė, kad prokuratūra kelianti Vol- 
demarui bylą „už valstybės išdavimą“, t. y. už pasa- 
kymą, kad leitenantų konstitucija yra falsifikuota ir be 
jo parašo išleista. Greit po to pasigirdo, kad byla Vol- 
demarui vis viena nebūsianti iškelta, mat, apsigalvota, 
kad atvirame teisme kaltintojai gali virsti kaltinamai- 
siais, o karo lauko „teisme“ teisti Voldemarą Sme- 
tona kol kas dar neišdrįsta. Smetoną ir Voldemarą 
riša bendras griekas, abudu jie žino eibes viens kito 
šunybių, abudu bendrai vogė ir kraštą smaugė, o da- 
bar, susipešę kaip gaidžiai, viens kitam akis drasko. 
Bet į teismą eiti jie vis tik neišdrįs, ir tai todel, kad 
Smetonos Voldemaro byloje teisėjas bus ne keli juri- 
stai, bet visa visuomenė, kuri abu kruvinus šunes ly- 
giai įvertins. Įdomu yra „paaiškinimas“, kodel byla 
nekeliama. Mat, prokuratūra „dar“ nesanti gavusi Vol- 
demaro pareiškimo teksto. Pareiškimas yra cenzūroj, 
jis yra tautininkų partijoj, jis yra užsienių spaudoje, 
tik prokuratūra jo „dar“ negavo. Ji jo greičiausiai ir 
iš viso negaus: Tautininkai su Voldemaru dar bando 
apsidirbti „garbės“ teismo pagelba, bet Voldemeras 
žino kokios „garbės“ tas teismas būtų ir todel į Ži- 
linsko, Dargio ir Daniliausko garbę spiauna. Kas jam 


„garbės“ teismas! Jis gyvena L. Banko bute, nuomos 

nemoka, iš „tautos vadų“ tyčiojasi ir knisa jų pama- 
tus. Jei ji griebs griežčiau, jis pratruks ir išpils tokių 
„tautiškų“ paslapčių, nuo kurių smetoniniams vagims 
jaukų nebus. 


Keturios „tautos šventės“. 


Smetona įsakė švęsti „tautos šventę“ rugsėjo 8 
d., nes girdi tą dieną Vytautas norėjęs karūnavotis 
Lietuvos karaliumi. Bet įvairūs nenoramos, „„bačkinin- 
kai“ ir šiaip opozicingi žmonės dabar nurodo, kad 
nėra nustatyta kokią dieną Vytautos norėjo karūnavo- 
tis. Istorikai mini net keturias dienas — rugpiūčio 15, 
rugsėjo 8, rugsėjo 16 ir rugsėjo 29. Kuri iš tų dienų 
yra „garbingesnė“ eiliniam Lietuvos piliečiui ne! šilta 
nei šalta. Jam visos lygios. Užtat Smetonai patiko 
rugsėjo 8 d, todel tauta tą dieną ir turi švęsti kaipo 
smetoninę „tautos šventę“. 

Daug svarbiau kaip „tautos šventė“ yra faktas, 
kad Smetona panaikino visas šventas dienas prekyboje, 
kas yra didelė skriauda visiems prekybos tarnauto- 
jams. Išskyrus Kauną visoje Lietuvoje krautuvės sek 
madieniais dabar bus atviros po kelias valandas, o 
skutyklos bus atviros sekmadieniais iki 10 val. ryto. 

itoks Smetonos įstatymas yra kyšis žydų pirkliams, 
kurie senai jau reikalauja, kad sekmadieniais būtų ga- 
lima prekiauti. Tas parėdymas gali patikti ir krikščio- 
nims pirkliams, bet tarnautojai, tiek žydai, tiek ir kri- 
kščionys, nuo to tik nukentės. Prekybos tarnautojas 
dėka Smetonai neturės nė vienos dienos laisvos. Žy 
dai kai kur švenčia šeštadieniais, o krikščionys pasi- 


lieka visai be švenčių. Taip „tautos vadas“ pataikauja 
žydų pirkliams su skriauda tarnautojams. 


Universiteto statutas. 


Dar Voldemaras galando savo dantis prieš uni- 
versiteto autonomiją ir rengėsi ją panaikinti. Bet ne- 
besuspėjo. Dabar Smetona Augustino valią įvykdė ir 
statutą pakeitė. Pakeitė jį taip, kaip diktatoriams rei- 
kalinga, neatsižvelgdamas į universiteto reikalavimus. 
Smetona pasisavina sau teisę tvirtinti profesorius, nes 
ikišiolinis kelias, kad universitetas pats mokslą per- 
sonalą parinkdavo „tautos vadui“ negi galėjo patikti. 
Antanas nori būti visur vyriausias. Docentus dabar 
tvirtina švietimo ministeris. Praktikoje daug svarbiau 
yra, kad kiekvieną profesorių  Sraetona galės paša- 
linti, o docentai bus šalinami švietimo ministerio. 
Pasibaigs profesoriams „aukso laisvė“, kada jie galėjo 
diktatoriams memorandumus del karo lauko „teismų“ 
rašyti. „Tautos vadas“ mokės nepatinkamiems pro- 
fesoriams parodyti universiteto duris, Mokslui Sme- 
tona uždės ,tautišką“ antsnukį, kramola „,autonomi- 
niame“' universitete pasibaigs ir užviešpataus mūsų 
tėvynėj „didinga“ kapų tyla. 

(LRA 


Fašizmas bijo sąmoningų ir orga- 
nizuotų darbininkų! 


Laiškai ir korespondencijos. 


T" ""Pakampių derybas. 


Voldemaro ir liaudininkų pakeltas triukšmas, del 
tautininkų derybų su krikščionimis, privertė Ir tauti- 
ninkus ir krikščionis viešai derybų faktą užginčyti, 
„Liet. Aidas“ pakartotinai, o „Ryte“ krikščionių de- 
mokratų partijos centro komitetas oficialiai pareiškė, 
kad jokių derybų tarp tų dvejų, savo esmėje giminingų, 
partijų nesą vedama. Tautininkai ir krikščionys iki 
šiol vestas derybas skaito tik „informacijomis“ ir ne- 
oficialiu minčių pasidalijimu. Nei tautininkai nei krik- 
ščionys negali viešai iš anksto prisipažinti, kad de- 
rybos yra vedamos. Krikščionys nėra tikri, ar tauti- 
ninkai jų po susiderėjimo ir vėl neapgaus, kaip jau 
vieną kartą padarė. Be to, krikščionys yra stipriai nuo 
tautininkų nukentėję, ypač jų ekonominės organizaci- 

jos gavo daug smūgių ir daugumas tų organizacijų 
= šiandieną yra tik dvokiantys lavonai. Todel pats de- 
rybų faktas, ypač jei derybos neprivestų prie sušita- 
rimo, nemažai krikščionis  kompromituotų, būtų lyg ir 
krikščionių kapituliacija prieš tautininkus. Tik susitarę 
ir turėdami galimybės pasigirti tam tikrais realiais lail- 
mėjimais, krikščionys galėtų nesikompromituodami su 
nauja koalicija pasirodyti savo partijos nariams ir savo 
šalininkams visuomenėje. 

Taip pat ir tautininkai, pripažindami derybų faktą, 
kartu prisipažintų, kad vieni nepajėgia valdyti Ir tuo 
tik silpnintų savo poziciją. Be to, tautininkai turi daug 
klapato su Voldemeru ir jo šalinkais, kurie yra griežti 
krikščionių neprielėliai. Voldemaras iš savo praeities 
(pavogtieji valstybės pinigai, Danijos teismas, Varniai, 
Įvairūs jo nelvojimai ir t. t.) yra pyktas krikščionių 
priešas. Savo neapykantą prieš krikščionis Voldemaras 
mokėjo įskiepyti ir savo šalininkams. Užtenka pavar- 
tyti voldemarinį „Tautos Kelią“ pamatysime, kad tas 


diktatoriaus šunlapis daugiausiai pamazgų yra išpylęs 
ant krikščionių, o derybos sukelia ant kojų visus volde- 
marinius „vilkus“, verčia juos aktingiau savo „vado“ 
asmenį garbinti Ir niekinti Smetoną. Paskutiniu laiku, 
kaip tik sąryšyje su kalbamomis derybomis, voldema- 
riniai suskato veikti, pasipylė nelegalūs atsišaukimai, 
prasidėjo leitenančiokų bruzdėjimas ir visai galimas 
daiktas, kad Voldemaras rįžsis „gelbėti“ Lietuvą Iš jai 
gresiančio krikščionių pavojaus. Nenorėdami dar la- 
biau erzinti savo buvusių (taip, buvusių) vienminčių, 
smetoniniai ginasi jokių derybų su krikščionimis ne- 
vedą ir net pasisako, kad jokių permainų valdžioje 
nesą numatoma. 


Reikia pripažinti, kad ir susitarti krikščionims su 
tautininkais nėra lengva. Juk prie stalo sėda lygūs 
partneriai. Smetona jau viena kartą krikščionis apgavo, 
jis bučiavosi su Krupavičiu, o paskui Ieldo Voldema- 
rui krikščionis iš valdžios išvaryti. Gavę pamoką, krik- 
ščionys tautininkams ne labai benor! tikėti ir nori 
išsiderėti sau garantiją, kad kitą kartą Smetona nepa- 
bučiuotų Krupavičių Judos bučkiu. Tokia garantija 
krikščionims galėtų būti Seimas, sukviestas, kad ir 
esamąja, falsitikuotąja leitenantų konstitucija. Seimas, 
išrinktas po policijos nagaika, uždarius burną kairie- 
siems, duotų krikščionims, taip jie mano, nemažą 
persvarą prieš tautininkus ir jau atsirėmę Seimu, krik- 
ščionys nebebijotų, kad juos tautininkai vėl išjos iš 
valdžios. Del to krikščionys derybose reikalauja, kad 
būtų pirma sušauktas Seimas, o paskui jau renkamas 
prezidentas. 


Visai kitaip mano tautininkai. Ir jie krikščionių 
bijo ir turi pamato bijoti. Turėdami savo rankose 
Seimą, arba bent galėdami atsiremti Seimu, krikščio- 
nys lengvai galėtų tautininkus apgauti ir susitarę su 

liaudininkais, arba ir be jų, galėtų užuot Smetonos ką 
nors iš savųjų į prezidentus išrinkti. O tas reikštų 
Smetonos ir jo garbintojų galybės galą. Del to tauti- 


ninkai visomis keturiomis spiriasi, kad pirma būtų 
renkamas prezidentas, o jau po to galima būtų eiti 
prie Seimo rinkimų. Turėdami savo rankose prezi- 


dentą, kurs leitenantų konstitucijoje yra visagalis, tau- 
tininkai užtikrintų sau įtaką valstybės gyvenime ir ko 
gero patys galėtų krikščionys dar apgauti. Del tų tai 
priežasčių derybos tarp krikščionių ir tautininkų nei- 
nasi lengvai ir sunku šiandien pranašauti, kad susita- 
rimas greit įvyks. 

Bet ankščiau ar vėliau toks susitarimas turės 
Įvykti. Kada, tai yra tik laiko klausimas. Esminių, so- 
cialinių skirtumų tarp tautininkų ir krikščionių nėra. 
Ir vieni ir kiti jų yra perdėm  reakcingi, tik krikščio- 
nys daugiau demagogiški, o tautininkai daugiau begė- 
diški. Krikščionių „demokratiškumas“ yra jiems tik 
ginamoslos spalvos priedanga savo tikrajam veidui pri- 
dengti, taip pat, kaip tautininkų „tautiškumas“ yra 
priedanga reakcingumui. Visi reakcingi tautininkų įsta- 
tymai—savivaldybių darkymas, žemės reformos dvari- 
ninkų naudai pakeitimas, socialinės Įstatimdavystės 
pablozinimas ir pagaliau pati falsifikuotoji ,konstitu- 
cija“ krikščionyse nesukelia jokios opozicijos. Darbi- 
ninkų klasinio judėjimo  persekiojimui krikščionys iš 
visos širdies net pritaria. Pagaliau, reakcinga tauti- 
ninkų švietimo politika krikščionyse tik tiek kelia 
triukšmo, kiek nuo tos politikos nukenčia jų veikėjai 
Pati švietimo dvasia yra krikščionių dvasia. Jokių skir- 
tumų bent praktikoje, tarp vieno ir kito reakcijos 
sparno nėra. - Skirtumai, kokie pasireiškia tarp tauti- 
ninkų ir krikščionių užsienių politikoj, santykiuose su 
vokiečiais ir rusais, yra antraeilės reikšmės ir negalėtų 
sudaryti kliūties susitarti. Jei nebūtų nepasitikėjimo 
(visai pamatuoto) iš vienos ir kitos pusės, jei tauti- 
nininkai nebijotų,-kad krikščionys juos. suės, o krik- 
ščionys nebijotų apgavimo, susitarimas jau būtų ir 
įvykęs. Trukdo susitarimui, kaip jau minėjau, Ir Vol- 
demaro bei liaudininkų šnairavimas į derybas. Velde- 
maras žino, kad, įėjus valdžion krikščionims, jo viltys 
grįžti valdžion jokiu būdu nepagėrės, o liaudininkai 
akivaizdoje reakcijos blokavimosi įgauna lyg kiek dau- 
giau drąsos (kai kas sako, kad iš pavydo). 

iuo metu Kaune kalbama, kad tautininkai su- 
tinka užleisti krikščionims dvi vietas valdžioje Net 
pasakoja, kad švietimo ministerių būsiąs Bistras, o ku- 
nigas Krupavičius gausiąs Vid. Reikalų arba Žemės 
Ūk. ministeriją. Kiek tie pasakojimai tikri, negalima 
pasakyti. Paskutinieji tautininkų pasisakymai leidžia 
manyti, kad derybos toli gražu nėra dar taip toli pa- 
žengusios. Lapėnas nesenai sakė, kad apie koaliciją 
šiuo metu „negali būti kalbos“, o Smetonos idiotiška 
prakalba Tauragėj ir „Liet. Aido“ komentarai taip 
pat lyg rodytų, kad energingos ištvirkėlės Smetonienės 
klika mano dar galinti valdyti ir be krikščionių para- 
mos. Tautininkų paskutiniosios konferencijos pabrėžė, 
kad pirma turi būti Išrinktas prezidentas, kuriuo, be 
abejo, turi būti Smetona, o kas del Seimo, tai reika- 
las neskubus ir Seimo rinkimo įstatymas (vienos 
dieno darbas) dar, girdi, nesąs paruoštas... 

Tautininkai patys sau savo suvažiavimuose ir lał- 
kraščiuose nori drąsos priduoti. Rengiasi persiorganizuoti, 
sudaryti plačią „masinę“ organizaciją. Bet visas tas bruz- 
desys nepaslepia idejinio ir politinio tautininkų susmuki- 
mo, kas gal paeina iš to, kad tautininkams trūksta vado. 
Nepaslaptis, kad garsinamas „tautos vadas“ Smetona 
tai yra pusiau suldiotėjęs palėgėlis, be jokios nuovo- 
kos praktiškoj politikoj. Gal savo laiku jis ir galėjo 
parašyti pusėtinai vykusių savo forma strapsnių į lai- 
kraščius, bet į vadus jis, nei savo valios, nei praktiš 
"kos nuovokos ypatybėmis netinka. Tautininkų pirmi- 


ninkas Lapėnas, kurs dabar neva tai daug sveria, yra 
Musteikio pūsbrolis, užsispiręs mulas. Kalbama, kad 
dabar vadeles laiko kun. Mironas, mėgstąs iš užu- 
kampio diriguoti kitus „tautos vadus“. Nuvertus Vol- 
demarą jau pergyvenome žiaurų, ,„,sušvelnėjusį“, pa- 
žiaurėjusį Ir dabar vėl „nuosaikiai“ žiaurų kursą. Per 
tą laiką tautininkai rengėsi Seimo rinkimams, ren- 
gėsi prezidento rinkimams, o dabar imasi „„persi- 
organizuoti“ ir visuomenę „perauklėti“ įr jei tas 
pavyks, tada galvos, ar reikalingi rinkimai ar ne. 
Sakoma, kad rudenį turėsią įvykti miestų savival- 
dybių rinkimai, bet, jei ne įvyks rudenį, tad bus ati- 
dėti pavasariui, o jei ne pavasarį, tad rudenį... „Jei 
ne pavasarį, tad rudenį, o jei ne rudenį, tad pavasarį“, 
tai buvo ir tebėra vienintelė tautininkų politinė pro- 
grama. Aiškiau pasisakyti tautininkai negali, nes ir pa- 
tys jaučiasi esą nežymi mažuma mūsų visuomenėj, 
kuri tik dėka karininkų durtuvams ir ypatingai dėka 
visucmenės nesktingumui, gali valdyti. Palyginamai pi- 
giai iškovojome savo laisvę, bet, matomai, dar neiš- 
garavo iš mūsų krašto baudžiavos ir caro viešpata- 
vimo Įdiegtas vergiškumas ir nesirįžimas ar nemokė- 
jimas savo reikalus ginti, todel leidžiamies save jodyti, 
Aktingesnieji žmonės išgainioti, kalėjimuos pūdomi, 
likusiųjų viens rankas nuleido, kits sugalvojo savo 
lepšiškumui ar bailumui patogų pateisinimą, kiti gi 
nepajėgiame darbo pastumėti užtenkamai į priekį. 
Velkame savo kasdieninių vargų naštą, o viešieji visų 
reikalai vis vietoje. Tik visuomenės pasingumu galima 
Išaiškinti, kad reakcinga mažuma, susiriejusi įr savo 
tarpe, suskilusi į Įvairias klikas, sėdi valdžioj ir net 
giriasi valdžios nepaleisianti, kol gruodžio 17 d. pro- 
grama nebusianti „galutinai“ įgyvendinta. Savo pozi- 
cijos silpnumą vienok jaučia ir tautininkai, todel šalia 
„persiorganizavimo“, kurs turi sudaryti diktatūrai pla- 
tesnę bazę visuomenėj, ieško persidraudimo ir pas 
savo artimiausius kaimynus krikščionys. 

Viename punkte tautininkai 
tent, darbininkų judėjimo slopinime. Reakcinga tauti- 
ninkų politika galima yra tik darbo visuomenei tylint, 
Todel tautininkai sistematiškai naikina bet kokį orga- 
nizuotą darbininkų judėjimo pasireiškimą. Darbininkų 
spauda suvaržyta, susirinkimų visiškai neleidžiama, 
bet koks „nelegalus“ pasisakymas žiauriausiai perse- 
kiojamas. Kai prie to prisideda dar bendras neveiklu- 
mas, tai laikinai darbininkų judėjimas tautininkams 
nesudaro kliūčių jų, nors ir neplaningoj, bet perdėm 
reakcingoj socialinėj politikoj. O kaip tik šitame punkte 
tautininkai ir gali greičiausiai su krikščionimis susikal- 
bėti. Jie jau dabar darbininkų persekiojime visiškai 
sutinka. Sulenktos darbininkų kupros jau nepailgo 
gali sudaryti tiltą, ant kurio sustoję Smetona vėl bu- 
čiuosis su Krupavičiu. 1926 m. Krupavičius Seime iš- 
kilmingai pasakė „mes šaudėme ir šaudysime“ dar- 
bininkus, kovojančius už savo teises, o Smetonos 
viešpatavimas vykdo tą Krupavičiaus programą, todel 
galima laukti, kad jie susijungs ir bendromis pajėgo- 
mis vykins savo „tautiškai katalikiškus“ siekimus. 

Darbo masių judėjimas, iš krikščionių artimesnio 
suslbičiuliavimo su tautininkais, gali laukti tik dar di- 
desnių kliūčių. Kaip nežiūrėsime, turime sutikti, kad 
krikščionys yra stipresnis priešas, kaip tautininkai, 
Susijungus gi jiems darbo masių kovos sąlygos 
žymiai pablogėtų. Iš kitos pusės sena neapykanta prie 
krikščionių ir koalicijos sudarytas šioks toks išjudi- 
nimas dabar viešpataujančios „tylos“, sudarytų ne- 
mažą 'akstiną darbo masių aktingumui. Dabartinė pa- 
dėtis, nuvertus Voldemarą, 
patys tautininkai pakartotinai ją vadino „nenormale“, 
todel visi lyg laukia, kaip persigrupuos diktatoriai ar- 
timiausiu laiku, o belaukdami tenkinasi stebėtojų role. 
Darbo masėms nėra ko laukti. Darbininkų ir neturtin- 

gesniųjų valstiečių padėtis yra tiek skurdi ir prislėgta, 
jog blogesnė sunkiai begali būti. Reakcinga diktatūros 
politika, visu savo sunkumu nukreipta į darbo masių 
reikalų ir telsių mindžiojimą, neveizint į tą, ar tauti- 
ninkai susiderės su krikščionimis ar ne, turės gal jau 
ir netolimoj ateity iššaukti aktingesnį pasipriešinimą 
iš spaudžiamųjų pusės. Tą momentą pagreitinti gali ir 
turi jau organizuoti draugai, šiuo tarpu veikdami ne- 
legaliai, o sąlygoms bent kiek palaisvėjus išeidami di- 
deliu būriu ir aiškiais obalsiais darbo masių judėjimo 
priešakin. K. Sr. 


iš Kretingos padangės. 


Kaip visoj Lietuvoj, taip ir Kretingos apylenkėj 
valstiečiai ir darbininkai kenčia didžiausią vargą. Pa- 
siekėmė „rekordinio“ skurdo, pas Kretingos antstuolį 
galima matyti paskelbtų apie 50 ūkių varžytinių. Vie- 
nus ūkius parduoda, kiti sulaukia savo eilės, tautiškas 
antstuolis Smetonos garbei „dirba“, o biedni žemai- 
čiai dejuoja. Seniau pas mus buvo antstuolis Luobis, 
žinomas tautininkas ir dar žinomesnis vagis; už per 
daug dideles vagystes Luobį jo paties prietėliai faši- 
stai turėjo pasodinti kalėjiman, kur jis ir dabar tupi. 
Parėjęs naujas antstuolis ūkininkų licitaciją tęsia to- 
liau ir net antrą kartą „taksavoja“ daug ūkininkų. Mat 
Luobiui daugelis ūkininkų buvo įmokėję dalį skolos ir 
turi iš jo kvitus, bet naujasis antstuolis sako, kad kny- 
gose nėra įrašyta ir reikalauja antrą kartą mokėti. 
Reiškia, valdžia pastatė vagį antstuolį, o už valdžios 
agento vagystes turi atsakyti visai nekalti ūkininkai. 

Darbininkų padėtis pas mus dar sunkesnė, kaip 
ūkininkų. Darbo nėra, o, jei kuris ir randa darbo, tal 
atlyginimas yra labai žemas. Gyvenantieji arčiau Latvijos 
rubežiaus būriais traukia į Latviją ir ten mano nors 
kiek užsidirbti pinigų ant kelio, o vėliau važiuoti- į Bra- 
ziliją arba Argentiną. Bet apsirinka, Latvijoj lietuviai 

darbininkai prie valdiškų ir prie geresnių darbų nėra 
prileidžiami, todel turi arba tarnauti pas ūkininkus, 
arba persisamdyti pas ūkininkus griovių kasti. Prie 
griovių kasimo, akordiniai dirbant, galima per dieną 
uždirbti nuo 3 Iki 5 litų. Vienas kitas-per vasarą Lat- 
vijoje šiek tiek uždirba pinigų, bet ant žiemos tenka 
grįžti Lietuvon ir uždarbį pravalgyti. Todel ap'e išva- 
žiavimą į užjūrius daugelis gali tik svojoti. Taip pas 
mus ir skurstame. Tiek smulkieji ir vidutinieji ūkinin- 
kai, tiek ir darbininkai sunkiai jaučia ant šavo kupros 
„tautiškosios“ ponų, Smetonos ir kitų budelių valdžios 
_ jungą. Demokratas. 

"VILNIAUS KRAŠTE. 
Mūsų MOKYKLOSE. 


Vilniaus krašto lietuviškos mokyklos pasižymi ne 
tik „tautinių ir religinių“ jausmų skiepijimu, bet duo- 
da progos įsigalėti vaikuose militarizmo dvasiai. Anot 
kai kurių žymių pedagogų vaiko sieloje tarp kitų glūdi 
ir karo, muštynių instinktas. Ypač stipriai jis pasireiš- 
kia pas berniukus. Delto mokyklinio amžiaus berniukai 
mėgsta muštis, „kariauti“. Kad nedavus šitam instink- 
tui išsiplėsti, reikia būti geru auklėtoju. -Šiandien, ka 
da taip daug yra kalbama apie karo panaikinimą, apie 
taikos palaikymą, pedagogai savo konferencijose spren- 
džia klausimą: kokiomis priemonėmis auklėti vaiko 
sieloje taikos idealą? - 

Vilniaus krašto švietėjai, kurie mėgsta sakyti: 
„Jaunimas tautos ateitis, o mes to jaunimo vadai" irgi 
kai kada nuduoda tuo klausimu „susirūpinę“. Papra- 
stai tas susirūpinimas prasideda ir baigiasi tuo, kad 


švietimo vyresnybė duoda pradžios mokyklų mokyto- 
jams atatinkamų instrukcijų. Ar jos atatinka mokinių 
ir mokytojų darbo sąlygoms, apie tai jų autoriai galvų 
sau nelaužo. Siuo kartu noriu priminti apie paskutinį 
Vilniaus ir Svenčionių „Ryto“ parėdymą mokytojams 
del šventimo gegužės 25 d. mokyklose Vytauto Didžio- 
jo jubiliejaus. Kad įsakyta švęsti, tai niekis, švenčia juk 
visa Lietuva. Bet kaip švęsti? Kai kuriems mokytejams 
nurodyta ir programa (ar visiems, nežinau). Be to, pra- 
vartu pažymėti, kad pas mus, Švenčionyse, „Rytas“ 
pasirodė uolesnis už vilniškį „Rytą“. Mat, čia iš mo- 
kytojų pusės jaučiamas didesnis atsparumas, todel 
mūsų švietimo „galvos“ norėdamos pasirodyti verčia 
mokytojus prie didžiausios kvailybės. Ir „pasirodė“. 
Išgalvojo tikrai dar neregėtą ir negirdėtą dalyką. Lie- 
pė (ar patarė) mokytojams padaryti viešą mokinių 
„priesaiką“. Kiekvienas 6 — 10 metų vaikas, visų mo- 
kinių ir kaimo žmonių akyvaizdoje turi prisiekti: my- 
lèt tėvynę, gerbti savo tautą Ir „sekti Vytautą“ visą 
amžių iki mirties. Tikrai, čia jau naujas atradimas pe- 
dagogikoje. Iki šiol tokių nesąmonių dar ir mes ne- 
buvome girdėję ir gal tik skautai tą iki šiol prakti- 
kuodavo, nors skautų žygiais, iš tiesų, nėra ko džiaug- 
tis. Tai, matyti, bus liguistų patriotų išgalvotas naujas 
būdas auklėti „sūnišką“ paklusnumą. Kažin, ar moky- 
tojai, jei jau ne vaiko psichologijos pažinimu, kurs 
mūsų mokyklai kuo mažiausiai rūpi, tai nors papras- 
čiausiu Žmogaus auklėjimo supratimu neprotestavo 
prieš tokį barbarišką vaiko sielos darkymą, ar gal, bū- 
dami patys stipriai apglūšinti, paklusnybę vyresnybei 
skaitė aukštesne pareiga, kaip atsižiūrėti į pedagogikos 
reikalavimus? 

„. Sekti Vytautą“. Įdomu, kaip kaimo vaikas 
įsivaizdina sau XV-ojo šimtmečio valdovą Vytautą? 
Taip, kaip girdi iš mokytojų ir Iš visokio plauko „Ka- 
zimiero“ prelegentų, arba kaip mato jį nupeišytą pa- 
veikslėliuose, Ką gi jis girdi? Vaiko nuomone, Vytautas 
didvyris, karys, kurs nieko daugiau neveikė, kaip tik 
kariavo ir... statė bažnyčias. Kiekvienas sodžiaus ma. 
žas lietuvininkas norėtų būti Vytautu! „Tik jodinėk 
sau arkliu ir mušk kryžuočius, totorius, maskolius ir 
lenkus“ (Įdomu, ar mūsų švietėjai žino tą valkų nuo- 
monę). Akys blizga, maži kumsčiai tik spaudžiasi besi- 
klausant mokytojo, ar kokio kazimieriečio „paskaitos“. 
Pas mus tas vaikų balamutijimas vadinasi „tautiško 
susipratimo skiepijimu“, bet, iš tikrujų, tai yra valko 
sielos nuodijimas. Prieš 500 metų, gal toks auklėji- 
mas ir turėtų prasmės, bet šiandien gyvenimas reika- 
lauja ko kita. 

Anot mūsų nerlnktų ir neprašytų čionykščių „tau- 
tos vadų“, mes, vilniečiai, gyvename garsius 1930 me- 
tus, taigi turime galvoti, kalbėti, rašyti ir „sekti“ Vy- 
tautą. Tegu ten pasaulio pedagogai galvoja sau apie 
žmonijos taikos idealų įgyvendinimą mokyklose, mes, 
Vilniaus krašto lietuviai, gyvename 1430 metus, augi- 
name tautos karžygius, dūmojame apie Vytauto kariš- 
kus žygius, skaičiuojame jo pastatytas bažnyčias ir 
statome kryžius. Neturime nei laiko, nei noro sklelsti 
naujų auklėjimo idealų mokyklose. Tedaro tai kiti. 
Mat, iš Vytauto garbinimo didesnis pelnas. Z 

